c: text/html

text:
Yesue Nye Mawu Ŋusẽkatãtɔa?
Ale si Bibia ɖo eŋui
Yesu fe futɔwo tsɔ nya ɖe eŋu be etsɔ eɖokui sɔ kple Mawu. (Yohanes 5:18; 10:30-33) Ke hã Yesu megblɔ kpɔ be yele tasɔsɔ me kple Mawu Ŋusẽkatãtɔ la o. Egblɔ be: “Fofo la lolo wum.”—Yohanes 14:28.
Yesu yomedzelawo mebu Yesu be esɔ kple Mawu Ŋusẽkatãtɔ la o. Le kpɔɖeŋu me, apostolo Paulo ŋlɔ ɖi be esi wofɔ Yesu ɖe tsitre megbe la, “Mawu [do Yesu] ɖe dzi wòle nɔfe kɔkɔ aɖe.” Eme kɔ fãa be Paulo mebui be Yesue nye Mawu Ŋusẽkatãtɔ la o. Ne menye nenema o la, aleke wɔ Mawu agado Yesu ɖe dzi wòava nɔ ɖofe kɔkɔ?—Filipitɔwo 2:9.

robotstxt: allowed

filter: keep


text:
SƆHƐWO BIANA BE
Ðe Wònyo Be Mata Nu Ðe Ŋutia?
Nu ka tae wòdzɔa dzi na amewo?
Ðekakpui si woyɔna be Ryan gblɔ be: “Ewɔna nam be nutata nyakpɔ aɖe ŋutɔe nu siwo wotana ɖe ŋuti la dometɔ aɖewo nyena.”
Susu si tae nèdi be yeata nu ɖe ŋuti ɖo la ate ŋu akpɔ ŋusẽ ɖe ale si nèsena le ɖokuiwò me tso nutata ɖe ŋuti ŋu la dzi. Le kpɔɖeŋu me, ɖetugbui si ŋkɔe nye Jillian gblɔ be: “Esime míafe sukuvi nyɔnuvi aɖe le ɖevime la, nɔa ku. Eya ta esi wòzu ɖetugbui la, ena wota nɔa ŋkɔ ɖe efe ʋuɖome. Ewɔ nam be nutata ɖe ŋuti ma tɔgbi ya nyo ŋutɔ.”
Eɖanye susu ka tae nàdi be yeata nu ɖe ŋuti ɖo o, ele be nàbu eŋuti nyuie hafi ata nu ɖe ŋuti, elabena wometea ŋu ɖenɛ bɔbɔe o! Nya kawoe wòle be nàbia ɖokuiwò ne èle nutata ɖe ŋuti ŋu bum? Eye Biblia me mɔfiame kawoe ate ŋu akpe ɖe ŋuwò nàtso nya me le mɔ nyuitɔ nu?
Nya kawoe wòle be nàbia ɖokuiwò?
Lãmesẽkuxi kawoe ate ŋu atso eme? Mayo Clinic gblɔ le efe nyatakakadzraɖofea be, “Nutata ɖe ŋuti dea abi ŋutilã ŋu, esia ate ŋu ana ŋutigbalẽmedɔ kple lãmesẽkuxi bubuwo. Nutsetse nogonogoe aɖewo fona ɖe afi si wota nua ɖo. Ɣeaɖewoɣi la, ne abia ku le afi si wota nua ɖo la, abikpaa tefe fɔa kpo.” Nyatakakadzraɖofea gagblɔ be: “Ne dɔlékui siwo woxɔna tso ame bubu fe ʋu me dometɔ aɖe le nu si wotsɔ ta nu le ŋutiwò ŋu la, àte ŋu axɔ dɔléle fomevi vovovowo.”
Aleke wòana amewo nabu wòe? Aleke ke wòɖale o, amewo anɔ te ɖe wò dzedzeme dzi afo nya ta le ŋuwò. Woate ŋu abu wò be ètsi le susu me loo alo ègakpɔtɔ nye ɖevi, ènye ame si ŋu woate ŋu aɖo ŋu ɖo loo alo ame si ŋu womate ŋu aɖo ŋu ɖo o. Nyɔnuvi si ŋkɔe nye Samantha gblɔ be: “Ne mekpɔ ame aɖe ta nu ɖe ŋuti la, mebunɛ enumake dea agbe bliba nɔlawo dome.”
Melanie si xɔ fe 18 la hã kpɔ nu bubu aɖe tso nuwɔna sia ŋu. Egblɔ be: “Mesusu be nutata ɖe ŋuti nana be ame fe nyonyo megadzena o. Ðeko wòwɔ abe ame siwo taa nu ɖe ŋuti la medina be woakpɔ yewo adze sii o ene, eya ta wotsɔa nu mawo ɣlaa wo ɖokuiwo.”
Adzɔ dzi na wò ɣesiaɣia? Le ɣeyiɣi aɖe megbe la, lãmekpɔkpɔ alo tsitsi gɔ̃ hã ate ŋu ana be nu siwo nèta ɖe ŋuti la me nahe eye womaganya kpɔ wo. Ðekakpui si ŋkɔe nye Joseph gblɔ be: “Mekpɔ ale si nu siwo amewo ta ɖe ŋuti va nɔna le fe geɖe megbe, womenya kpɔna kura o.”
Ðekakpui si ŋkɔe nye Allen si xɔ fe 21 gblɔ be: “Zi geɖe la, mexɔa ɣeyiɣi boo hafi nu siwo wota ɖe ŋuti megava nɔa vevie o. Nane si le vevie na amea wòta ɖe ŋuti fifia magava nɔ vevie nɛ le fe aɖewo megbe o.”
Nyatefee Allen to. Nyatefe lae nye be ne amewo le tsitsim la, nu siwo doa dzidzɔ na wo kple nu siwo wolɔ̃na va trɔna, gake gbedeasi si le nu si wota ɖe ŋuti si ya metrɔna o. Ðetugbui aɖe si ŋkɔe nye Teresa gblɔ be: “Nyemedi be magatsɔ nutata ɖe ŋuti si ava nɔ ŋku ɖom nye bometsitsi dzi nam hã akpe ɖe nu siwo mewɔ le agbe me siwo ava vem emegbe la ŋu o.”
Biblia me mɔfiame kawo ŋutie nàbu?
Ame si tsi le susu me daa nuwo kpɔ nyuie hafi tsoa nya me. (Lododowo 21:5; Hebritɔwo 5:14) Eya ta Biblia me mɔfiame siwo gbɔna ate ŋu akpe ɖe ŋuwò nàtso nya me wòasɔ nyuie le nutata ɖe ŋuti gome.
Kolosetɔwo 3:20: “Mi ɖeviwo, miɖo to mia dzilawo le nu sia nu me, elabena esia dzea Afetɔ la ŋu nyuie.”
Nu kae ate ŋu ado tso eme na wò nenye be èle dziwòlawo gbɔ le afe me gake gbe wofe sededewo dzi wɔwɔ?
1 Petro 3:3, 4: “Migana miafe atsyɔ̃ɖoɖo nanye gota gome tɔ, to ɖafofo kple sikanuwo dodo alo awu xɔasiwo dodo me o, ke boŋ mina wòanye dzi me fe ame ɣaɣla si nye gbɔgbɔ fatu si nɔa anyi kpoo la fe atsyɔ̃ɖoɖo si megblẽna o, si xɔ asi ŋutɔ le Mawu ŋkume.”
Èsusu be nu ka tae Biblia te gbe ɖe “dzi me fe ame ɣaɣla” dzi alea gbegbe ɖo?
1 Timoteo 2:9: “Nyɔnuwo hã nado awu ɖe nɔnɔme nyui me, le ŋukpekpe kple ŋuɖɔɖo me.”
Nya “ŋuɖɔɖo” gɔme ɖe? Nu ka tae ŋuɖɔɖo va dea ame dzi emegbe wu nutata ɖe ŋuti?
Romatɔwo 12:1: “Miatsɔ miafe ŋutilãwo ana wòanye vɔsa gbagbe, si le kɔkɔe, si dzea Mawu ŋu, wòanye subɔsubɔdɔ kɔkɔe si me miazã miafe tamebubuŋutete le.”
Nu ka tae ale si nèléa be na wò ŋutilã le vevie na Mawu?
Le susu siawo ta la, ame geɖe tso nya me be yewomata nu ɖe ŋuti o. Le nyatefe me la, wova ke ɖe nane si nyo wu nutata ɖe ŋuti ŋu. Teresa, si fe nya míegblɔ va yi la gblɔ be: “Ne nyagbe alo nyagbɔgblɔ aɖe doa dzidzɔ na wò vevie alo ame aɖe le vevie na wò ŋutɔ la, ke wɔ ɖe nyagbe ma me nyawo dzi alo gblɔe na amea be ame vevie aɖe ŋutɔe wònye na ye. Le esi nàta nu ɖe ŋuti tefe la, nɔ agbe ɖe nu si dzi nèxɔ se la nu boŋ.”


text:
Esi Wofɔ Yesu Ðe Tsitre La, Efe Amegbetɔŋutilãe Nɔ Eŋu Loo Alo Gbɔgbɔŋutilãe?
Ale si Biblia ɖo eŋui
Biblia gblɔ be wowu Yesu “le ŋutilã me, ke wogbɔ agbee le gbɔgbɔ me.”—1 Petro 3:18; Dɔwɔwɔwo 13:34; 1 Korintotɔwo 15:45; 2 Korintotɔwo 5:16.
Yesu ŋutɔ fe nyawo ɖee fia be ne wofɔ ye la, yefe ŋutilã maganye amegbetɔ fe ŋutilã azɔ o. Egblɔ be nu si yeana ‘ɖe xexea fe agbe ta lae nye yefe ŋutilã.’ (Yohanes 6:51; Mateo 20:28) Ne ɖe wògatrɔ tsɔ efe amegbetɔŋutilãa esime wofɔe ɖe tsitre la, ke efia be ete fli ɖe efe tafevɔsa, si fia vɔ si wòsa ɖe amefomea ta la, me. Medzɔ alea o, elabe Biblia gblɔ be etsɔ efe ŋutilã kple efe ʋu na “zi ɖeka ɖe ɣeyiɣiawo katã nu.”—Hebritɔwo 9:11, 12.
Ne gbɔgbɔŋutilãe nɔ Yesu ŋu esime wofɔe ɖe tsitre la, ke aleke wòdzɔe be efe nusrɔ̃lawo te ŋu kpɔe?
Gbɔgbɔmenuwɔwɔwo ate ŋu ado amegbetɔŋutilã. Le kpɔɖeŋu me, mawudɔla siwo wɔ esia le blema te ŋu ɖu nu, no nu kple amegbetɔwo. (1 Mose 18:1-8; 19:1-3) Ke hã, wokpɔtɔ nye gbɔgbɔmenuwɔwɔwo eye wote ŋu dzo le xexe si wokpɔna kple ŋku la me.—Ʋɔnudrɔ̃lawo 13:15-21.
Esi wofɔ Yesu ɖe tsitre megbe la, eya hã do amegbetɔŋutilã ɣeyiɣi kpui aɖe abe ale si mawudɔlawo wɔe do ŋgɔ nɛ ene. Esi wòzu gbɔgbɔmenuwɔwɔ ta la, etea ŋu dzena zi ɖeka kpoyi eye wògatea ŋu buna zi ɖeka vĩi hã. (Luka 24:31; Yohanes 20:19, 26) Menye amegbetɔŋutilã ɖeka ma kee nɔ eŋu esi wòdze na amewo le nɔnɔme vovovowo me o. Eya ta Yesu xɔlɔ̃ veviwo gɔ̃ hã mete ŋu kpɔe dze sii o va se ɖe esime wòwɔ nane alo gblɔ nya aɖe hafi.—Luka 24:30, 31, 35; Yohanes 20:14-16; 21:6, 7.
Esi Yesu dze na apostolo Toma la, edo amegbetɔŋutilã si ŋu abiwo le. Ewɔ esia tsɔ do ŋusẽ Toma fe xɔse, elabena Toma menɔ kakam ɖe edzi be wofɔ Yesu ɖe tsitre o.—Yohanes 20:24-29.


text:
Lãwo Kple Avewo Ta Kpɔkpɔ Le Warwick
Yehowa Ðasefowo dze wofe dɔwɔfegã yeyea tutu gɔme le tefe si te ɖe ta aɖe si ŋkɔe nye Sterling Forest Lake (si wogayɔna be Blue Lake) ŋu le New York State fe kɔfenuto aɖe me. Aleke wole lãwo kple avewo ta kpɔmee?
Ðasefoawo tɔ kpɔ fo xlã anyigba si dzi wole xɔa tum ɖo ale be dawo kple klowo magava dɔa wɔfe ne nu vevi nawɔ wo o. Woléa ŋku ɖe kpɔa ŋu edziedzi hekpɔa egbɔ be ele nɔnɔme nyui me ale be lãwo magadze kpɔ ava dɔa wɔfe o. Ne wowu dɔa nu heɖe kpɔa ɖa la, woana ame aɖe si wona hehe nyuie be wòate ŋu alé da evɔ daa maɖui o la nalé da ɖe sia ɖe si wòakpɔ le tefe siwo te ɖe dɔwɔfea ŋu ayi aɖada ɖe tefe bubu.
Wotso atiwo le vuvɔŋɔli ale be womagaɖe fu na atsutsrɔe fomevi aɖewo le ɣeyiɣi si me wonɔa atɔ me o. Ne Ðasefowo wu dɔa nu le tefe siwo wotso atiawo le vɔ la, woada aɖakago siwo me xeviwo ate ŋu awɔ atɔ ɖo la ɖi ale be xeviawo nagatrɔ gbɔ.
Nenema kee wofo tefe aɖewo hedzra wo ɖo nyuie le October kple March domedome ale be isop-ti siwo nu le tsitsim la fe kuwo nakaka ale be woagadze nyuie. Wozɔna ɖe ɖoɖo sia dzi togbɔ be womekpɔ ati sia fomevi aɖeke le anyigba si dzi wole dɔa wɔm le le Warwick tso fe 2007 me o hã.
Tɔmelã vovovowo le Sterling Forest Lake ta si do lifo kple dɔwɔfea la me eye tɔdzixewo hã nɔa afi sia. Xɔtuɖaŋuwɔlawo tia xɔtumɔnu siwo magblẽ nu le nutoa me ŋu o la vovovowo ale be woakpɔ ta la ta. Esiawo dometɔ aɖewoe nye be woado gbewo ɖe xɔwo tame ne woaɖe ɖifofo siwo le tsidzadzawo me, eye wòana hã be tsiawo magasi agbagba o. Gakpe ɖe eŋu la, wole ati siwo fo xlã ta la ta kpɔm.
Ðasefo aɖe si kpɔa gome le dɔa fe akpa sia me la gblɔ be, “Togbɔ be esia wɔwɔ abia ɖoɖo bubuwo wɔwɔ kple ɣeyiɣi geɖe hã la, míeɖoe kplikpaa be míakpɔ lãwo kple ati siwo le tefe si míele dɔa wɔm le le Warwick la ta.”


text:
Anyɔnyɔ
Anyɔnyɔ (alo September) enye ɣleti asiekelia le fea me le Gregoria ɣletigbalẽa me. Ŋkeke 30 ye le ɣletia me.
Le Latingbe me la, septi gɔme enye adre eye septem gɔme enye adrelia. Le Roma ɣletigbalẽa me la, Anyɔnyɔ alo September enye ɣleti adrelia vaseɖe fe 153 BC.
Nu tɔxewo le Anyɔnyɔ me[trɔ asi le eŋu | trɔ asi le etsofe ŋu]
- Sukuwo geɖe fe fewo dzea egɔme le ɣleti sia me.
- Woɖoa ŋku Anyɔnyɔ 1 dzi abe ŋkeke si dzi Eritreatɔwo dze wofe fe 30 aʋa na ɖokuisinɔnɔ tso Ethiopia tɔwo gbɔ.
- Anyɔnyɔ 11 enye Patriots Day le United States dukɔa me eye emake enye ŋkeke si dzi wo ku ayameʋuwo de dzifoxɔwo me le fe 2001 me.
- Anyɔnyɔ 16 eye Mexico dukɔa fe Ɖokuisinɔnɔ ŋkeke.
- Le KwaZulu-Natal la, woɖoa ŋku fia Shaka dzi le Kɔsiɖagbe susueame le Anyɔnyɔ me.
- Germany dukɔa ɖua Oktoberfest alo Kele zã eye China dukɔa hã ɖua Dasiamime Ɣleti zã le Anyɔnyɔ me.
- Le Australia la, woɖua Father's Day alo Tɔwo fe ŋkeke le ɣleti sia fe Kɔsiɖagbe gbãtɔ dzi.
Nu bubuwo[trɔ asi le eŋu | trɔ asi le etsofe ŋu]
- Ƒe sia fe me la, Anyɔnyɔ kple Dzome dzea egɔme le ŋkeke ɖeka dzi le kɔsiɖaa me.
- Ɣleti sia fe sefofo tɔxe enye Morning glory le Eŋlisigbe me.
- Anyɔnyɔ fe kpe xɔasi enye safir.
- Xexemeʋa evelia dze egɔme Anyɔnyɔ 1, 1939 le esime Adolf Hitler wɔ avu kpli Poland. Ewu enu le Anyɔnyɔ 2, 1945 le esime Japan dukɔa tsi asi.


text:
TA ETƆ̃LIA
Tame Kae Mawu Ðo Ðe Amegbetɔwo Ŋu?
1. Tame kae Mawu ɖo ɖe amegbetɔwo ŋu?
TAME nyui aɖe ŋutɔe Mawu ɖo ɖe amegbetɔwo ŋu. Ewɔ ŋutsu kple nyɔnu gbãtɔ, siwo ŋkɔe nye Adam kple Xawa, be woanɔ agbe le abɔ nyakpɔ aɖe me. Efe tameɖoɖoe nye be woadzi viwo, woana anyigba blibo la nazu paradiso, eye woakpɔ lãwo dzi.—1 Mose 1:28; 2:8, 9, 15; kpɔ Dzesidenya 6.
2. (a) Aleke míewɔ nya be Mawu awɔ tame si wòɖo la dzi? (b) Nya kae Biblia gblɔ tso agbe mavɔ nɔnɔ ŋu?
2 Èbu be míava nɔ paradiso me gbe ɖeka? Yehowa gblɔ be “meɖo tame, eye mawɔe hã.” (Yesaya 46:9-11; 55:11) Vavãe, awɔ nu sia nu si wòɖo tame be yeawɔ la, eye naneke maxe mɔ nɛ o. Yehowa gblɔ be susu aɖe tae yewɔ anyigba la ɖo. Biblia gblɔ na mí be “menye ɖeko wòwɔe dzodzro o.” (Yesaya 45:18) Edi be amewo nanɔ anyigba blibo la dzi. Ame kawo fomevie Mawu di be woanɔ anyigba la dzi? Ɣeyiɣi didi kae wòdi be woanɔ edzi? Biblia ɖo eŋu be: “Ame dzɔdzɔewo anyi anyigba la dome, eye woanɔ edzi tegbee.”—Psalmo 37:29; Nyaɖeɖefia 21:3, 4.
3. Esi wònye be amewo dzea dɔ eye wokuna ta la, nya kawoe nàbia?
3 Gake egbea amewo dzea dɔ eye wokuna. Le tefe geɖewo la, amewo wɔa aʋa hewua wo nɔewo. Edze fãa be menye aleae Mawu ɖoe be nuwo nanɔ o. Ke nu kae dzɔ, eye nu ka tae nuwo va le alea? Biblia koe ate ŋu aɖo nyabiase siawo ŋu na mí.
MAWU ƑE FUTƆ AÐE
4, 5. (a) Ame kae fo nu kple Xawa to da aɖe dzi? (b) Aleke wòate ŋu adzɔe be ame si nye anukwareɖila nava zu fiafitɔ?
4 Biblia gblɔ na mí be futɔ aɖe le Mawu si “si woyɔna be Abosam kple Satana.” Satana to da aɖe dzi fo nu kple Xawa le Eden-bɔa me. (Nyaɖeɖefia 12:9; 1 Mose 3:1) Ena wòdze abe da lae nɔ nua fom ene.—Kpɔ Dzesidenya 7.
5 Ke Mawue wɔ Satana Abosam la? Ao. Mawudɔla aɖe si nɔ dzifo esime Mawu dzra anyigba dzi ɖo na Adam kple Xawa lae trɔ eɖokui zu Abosam. (Hiob 38:4, 7) Aleke esia ate ŋu adzɔe? Le kpɔɖeŋu me, aleke wòdzɔnae be ame si nye anukwareɖila va zua fiafitɔ? Womedzii fiafitɔ o. Gake nane si menye etɔ o la va nɔ edzrom vevie. Eyi edzi nɔ nua ŋu bum ale gbegbe be efe dzodzroa nu va sẽ ɖe edzi. Eye esi mɔnukpɔkpɔ su esi la, efi nua. Etrɔ eɖokui zu fiafitɔ.—Xlẽ Yakobo 1:13-15; kpɔ Dzesidenya 8.
6. Aleke mawudɔla aɖe wɔ va zu Mawu fe futɔ?
6 Alea tututu wòdzɔe le mawudɔla ma hã gome. Esi Yehowa wɔ Adam kple Xawa la, egblɔ na wo be woadzi vi ayɔ “anyigba la dzi.” (1 Mose 1:27, 28) Anɔ eme be mawudɔla ma gblɔ na eɖokui be: ‘Amegbetɔ mawo katã ate ŋu asubɔm le esi tefe be woasubɔ Yehowa!’ Zi ale si wòyi edzi nɔ eŋu bum la, zi nenemae nu si nye Yehowa tɔ la nɔ edzrom. Mawudɔla ma di be amewo nasubɔ ye. Eya ta eda alakpa na Xawa hekplɔe tra. (Xlẽ 1 Mose 3:1-5.) Esi wòwɔ esia la, eva zu Satana Abosam, Mawu fe futɔ.
7. (a) Nu kae na Adam kple Xawa ku? (b) Nu ka tae míetsina kua amegã alo nyagã hekuna?
7 Adam kple Xawa meɖo to Mawu o, eye woɖu atikutsetse la. (1 Mose 2:17; 3:6) Wowɔ nu vɔ̃ ɖe Yehowa ŋu, eye wova ku mlɔeba abe ale si tututu Yehowa gblɔe do ŋgɔ be adzɔ ene. (1 Mose 3:17-19) Adam kple Xawa fe dzidzimeviwo nye nu vɔ̃ wɔlawo, eya ta woawo hã wokuna. (Xlẽ Romatɔwo 5:12.) Na míakpɔ kpɔɖeŋu sia si akpe ɖe mía ŋu míase nu si tae Adam kple Xawa fe dzidzimeviwo hã nye nu vɔ̃ wɔlawo ɖo la gɔme. Tsɔe be èle abolo mèm le abolomegba si fe akpa aɖe nye ɖe eme la me. Aboloawo katã hã fe akpa ma anye ɖe eme abe abolomegba ke ene wòanye dzesi anɔ wo ŋu. Esi Adam meɖo to Mawu o la, ezu nu vɔ̃ wɔla. Esi wònye be Adam fe dzidzimeviwoe míenye ta la, mí katã míenye nu vɔ̃ wɔlawo alo nu vɔ̃ fe “dzesi” si nɔ eŋu la ke le míawo hã mía ŋu. Eye esi mí katã míenye nu vɔ̃ wɔlawo tae míetsina kua amegã alo nyagã hekuna ɖo.—Romatɔwo 3:23; kpɔ Dzesidenya 9.
8, 9. (a) Aleke Satana di be Adam kple Xawa nabu Mawu? (b) Nu ka tae Mawu mewu aglãdzelaawo enumake o?
8 Satana dze aglã ɖe Yehowa ŋu esi wòna Adam kple Xawa da le Mawu fe se dzi. Edi be Adam kple Xawa naxɔe ase be Mawu nye alakpatɔ kple dziɖula si media nyui na eteviwo o. Nya si Satana nɔ gbɔgblɔmee nye be amegbetɔwo mehiã Mawu fe mɔfiame o, eye ele be Adam kple Xawa natso nya me le nu si nye nyui kple vɔ̃ ŋu na wo ɖokuiwo. Eya ta aleke wòle be Yehowa nakpɔ nya sia gbɔe? Mawu ate ŋu awu aglãdzela mawo ahatsi aglãdzedzea nu enumake hafi. Gake ɖe ema wɔwɔ aɖo kpe edzi be aʋatsokalae Satana nyea? Kura o.
9 Eya tae Yehowa mewu aglãdzelaawo enumake o. Ke boŋ ena ɣeyiɣi amegbetɔwo be woaɖu wo ɖokuiwo dzi. Esia ana wòadze fãa be aʋatsokalae Satana nye ahaɖee afia be Yehowa nya nu si nyo na amegbetɔwo. Míasrɔ̃ nu geɖe tso esia ŋu le Ta 11 lia me. Gake nu kae nèsusu tso Adam kple Xawa fe nyametsotsoa ŋu? Ðe wo tɔ dzɔ be woaxɔ Satana dzi ase ahagbe toɖoɖo Mawua? Yehowae na nu sia nu si nɔ Adam kple Xawa si la wo. Ena agbe deblibo, afe nyui aɖe kple dɔ si wosea vivi na la wo. Gake Satana ya mewɔ nu nyui aɖeke na wo kpɔ o. Ne ɖe wò hã nènɔ afi ma la, anye ne nu kae nàwɔ?
10. Nyametsotso vevi kae dze ŋgɔ mía dometɔ ɖe sia ɖe?
10 Nyametsotso ma tɔgbi dze ŋgɔ mía dometɔ ɖe sia ɖe egbea, eye míafe agbe nɔ te ɖe nyametsotso ma dzi. Míate ŋu atiae be Yehowa nanye míafe Dziɖula ahaɖo toe eye míakpe asi ɖe eŋu woaɖo kpe edzi be aʋatsokalae Satana nye. Alo míate ŋu atiae hã be Satana nanye míafe dziɖula. (Psalmo 73:28; xlẽ Lododowo 27:11.) Xexea me nɔla ʋɛ aɖewo koe ɖoa to Mawu. Le nyatefe me la, menye Mawue le xexe sia dzi ɖum o. Ne menye Mawue nye xexea dzi ɖula o ɖe, ke ame kae?
AME KAE LE XEXE SIA DZI ÐUM?
11, 12. (a) Nu kae ŋugbe si Satana do na Yesu la ɖe fia? (b) Mawunyakpukpui kawoe ɖee fia be Satanae le xexea dzi ɖum?
11 Yesu nya ame si tututu le xexe sia dzi ɖum. Gbe ɖeka Satana ɖe “xexemefiaɖufewo katã kple wofe ŋutikɔkɔe” fia Yesu. Eye Satana do ŋugbe na Yesu be: “Matsɔ nu siawo katã ana wò ne èdze klo de ta agu nam.” (Mateo 4:8, 9; Luka 4:5, 6) Bia ɖokuiwò be, ‘Ne ɖe fiaɖufe mawo menye Satana tɔ o la, ɖe wòagblɔ be yeatsɔ wo ana Yesua?’ Ao. Eya ta Satana tɔe dziɖuɖuwo katã nye.
12 Ðewohĩ àbia be: ‘Aleke Satana ate ŋu anye xexe sia fe dziɖulae? Ðe menye Yehowa Ŋusẽkatãtɔ lae wɔ xexe blibo la oa?’ (Nyaɖeɖefia 4:11) Nyatefee, Yehowae wɔ xexea, gake Yesu yɔ Satana tẽe be “xexe sia dzi ɖula.” (Yohanes 12:31; 14:30; 16:11) Apostolo Paulo hã yɔ Satana Abosam be “nuɖoanyi sia fe mawu.” (2 Korintotɔwo 4:3, 4) Eye apostolo Yohanes hã ŋlɔ bena “xexe blibo la katã le vɔ̃ɖitɔ la fe ŋusẽ te.”—1 Yohanes 5:19.
ALEKE WOAVA TSRƆ̃ XEXE SI DZI ÐUM SATANA LE LAE?
13. Nu ka tae míehiã xexe yeye?
13 Gbegblẽm ko nuwo le ɖe edzi le xexe sia me. Aʋawɔwɔ, nu fitifiti wɔwɔ, alakpanuwɔwɔ kple ŋutasẽnuwɔwɔ sɔŋ koe xɔ afe ɖe eme. Amegbetɔwo mate ŋu aɖe kuxi siawo ɖa o, eɖanye aleke kee wodze agbagbae o. Gake etefe madidi o Mawu atsrɔ̃ xexe vɔ̃ɖi sia le efe Armagedon-ʋa la me, eye wòana xexe yeye si me dzɔdzɔenyenye anɔ la nava xɔ ɖe etefe.—Nyaɖeɖefia 16:14-16; kpɔ Dzesidenya 10.
14. Ame kae Mawu tia be wòanye Dziɖula le Efe Fiaɖufea me? Nya kae Biblia gblɔ ɖi tso Yesu ŋu?
14 Yehowa tia Yesu Kristo wònye Efe dziɖuɖu alo Fiaɖufe si le dzifo la fe Fia. Biblia gblɔe ɖi fe akpe geɖe do ŋgɔ be Yesu anye “Ŋutifafafia” eye nuwuwu manɔe na efe dziɖuɖu o. (Yesaya 9:6, 7) Yesu fia eyomedzelawo be woado gbe ɖa le dziɖuɖu sia fe vava ŋu esi wògblɔ be: “Wò Fiaɖufe nava. Wò lɔlɔ̃nu nava eme le anyigba dzi abe ale si wòle le dzifo ene.” (Mateo 6:10) Míakpɔ ale si Mawu Fiaɖufea ava xɔ ɖe dziɖuɖu siawo tefe le Ta 8 lia me. (Xlẽ Daniel 2:44.) Eyome Mawu fe Fiaɖufea ana anyigba la nazu paradiso nyakpɔ aɖe; kpɔ Dzesidenya 11.
XEXE YEYE TU AƑE!
15. Nu kae nye “anyigba yeye” la?
15 Biblia do ŋugbe be: “Míele dzifo yeye kple anyigba yeye, siwo me dzɔdzɔenyenye anɔ la, lalam.” (2 Petro 3:13; Yesaya 65:17) Ɣeaɖewoɣi ne Biblia fo nu tso “anyigba” ŋu la, nu si wòwɔnae nye amegbetɔ siwo le anyigba dzi. (1 Mose 11:1) Eya ta “anyigba yeye” si le dzɔdzɔe la fia amegbetɔ toɖola siwo Mawu yra.
16. Nunana xɔasi kae Mawu ana ame siwo anɔ agbe le efe xexe yeyea me, eye nu kae wòle be míawɔ be míafe asi nasu nunana sia dzi?
16 Yesu do ŋugbe be woana “agbe mavɔ” ame siwo anɔ Mawu fe xexe yeyea me. (Marko 10:30) Nu kae míawɔ be nunana sia nasu mía si? Taflatsɛ xlẽ Yohanes 3:16 kple 17:3 ne nàkpɔ ŋuɖoɖoa. Azɔ na míakpɔ ale si Biblia gblɔ be agbenɔnɔ anɔ le Paradiso me le anyigba dzi la ɖa.
17, 18. Aleke míewɔ nya be ŋutifafa axɔ afe ɖe anyigba bliboa dzi eye míanɔ anyi le dedienɔnɔ me?
17 Nu vɔ̃ɖi wɔwɔ, aʋawɔwɔ, nu vlo wɔwɔ kple ŋutasẽnuwɔwɔ nu ayi tegbee. Womagblẽ ame vɔ̃ɖi aɖeke ɖe anyigba dzi o. (Psalmo 37:10, 11) Mawu atsi “aʋawɔwɔwo nu le anyigba bliboa dzi.” (Psalmo 46:9; Yesaya 2:4) Ame siwo lɔ̃ Mawu heɖoa toe la sɔŋ koe ayɔ anyigba la dzi. Ŋutifafa axɔ afe ɖe anyigba dzi tegbee.—Psalmo 72:7.
18 Yehowa subɔlawo anɔ anyi le dedienɔnɔ me. Le Biblia-ŋlɔɣiwo la, ne Israel-viwo ɖo to Mawu la, wonɔa anyi le dedienɔnɔ me, elabe ekpɔa wo ta. (3 Mose 25:18, 19) Le Paradisoa me la, mímavɔ̃ na naneke alo ame aɖeke o. Míanɔ dedie ɣesiaɣi!—Xlẽ Yesaya 32:18; Mixa 4:4.
19. Nu kae na míeka ɖe edzi be nuɖuɖu abɔ ɖe Mawu fe xexe yeyea me?
19 Nuɖuɖu abɔ. “Agblemenukuwo ado agbogbo ɖe anyigba la dzi; woaxɔ towo tame keŋ.” (Psalmo 72:16) Yehowa “mía Mawu, ayra mí” eye “anyigba awɔ nu.”—Psalmo 67:6.
20. Aleke míewɔ nya be anyigba la azu paradiso?
20 Anyigba bliboa azu paradiso. Amewo atso afe kple abɔ nyakpɔwo. (Xlẽ Yesaya 65:21-24; Nyaɖeɖefia 11:18.) Anyigba bliboa dzi anya kpɔ abe Eden-bɔa ene. Yehowa ana nu sia nu si míehiã la mí ɣesiaɣi. Biblia gblɔ tso Mawu ŋu be: “Èʋua wò asi me, eye nètsɔa nu gbagbewo katã fe nudidi ɖia fo na woe.”—Psalmo 145:16.
21. Aleke míewɔ nya be ŋutifafa anɔ amegbetɔwo kple lãwo dome?
21 Ŋutifafa anɔ amegbetɔwo kple lãwo dome. Lãwo magawɔ nu vevi amegbetɔwo azɔ o. Ðevi suewo anɔ dedie le lã siwo wɔa nu vevi ame egbea la gɔ̃ hã gbɔ.—Xlẽ Yesaya 11:6-9; 65:25.
22. Nu kae Yesu awɔ na dɔnɔwo?
22 Ame aɖeke magadze dɔ o. Esime Yesu nɔ anyigba dzi la, eda dɔ na ame geɖewo. (Mateo 9:35; Marko 1:40-42; Yohanes 5:5-9) Esi Yesu zu Mawu Fiaɖufea fe Fia azɔ ta la, ada dɔ na ame sia ame. Ame aɖeke magagblɔ gbeɖe be “mele dɔ lém o.”—Yesaya 33:24; 35:5, 6.
23. Nu kae Mawu awɔ na ame siwo ku?
23 Ame kukuwo agbɔ agbe. Mawu do ŋugbe be yeafɔ ame miliɔn geɖe siwo ku la ɖe tsitre. “Tsitretsitsi li na ame dzɔdzɔewo kple ame madzɔmadzɔwo siaa.”—Xlẽ Yohanes 5:28, 29; Dɔwɔwɔwo 24:15.
24. Aleke nèse le ɖokuiwò me tso agbenɔnɔ le Paradiso me ŋu?
24 Nyametsotso aɖe dze ŋgɔ mí katã. Míate ŋu atiae be míasrɔ̃ nu tso Yehowa ŋu ahasubɔe loo alo awɔ nu si míawo ŋutɔwo míedi. Ne míetiae be míasubɔ Yehowa la, ke etsɔme nyui aɖe le mía lalam. Esi ŋutsu aɖe gblɔ na Yesu be wòaɖo ŋku ye dzi le efe ku megbe la, Yesu do ŋugbe nɛ be: “Ànɔ Paradiso me kplim.” (Luka 23:43) Na míasrɔ̃ nu geɖe tso Yesu Kristo kple ale si wòana Mawu fe ŋugbedodowo nava eme la ŋu.


text:
Yesu Naa Ðeɖe—Le Mɔ Ka Nu?
Ale si Biblia ɖo eŋui
Yesu na ɖeɖe amegbetɔ wɔnutefewo esi wòtsɔ efe agbe na wònye tafe ɖe wo ta. (Mateo 20:28) Eya ta Biblia yɔ Yesu be “xexea ɖela.” (1 Yohanes 4:14) Egagblɔ be: “Xɔxɔ la megale ame bubu aɖeke me o, elabena ŋkɔ bubu aɖeke mele dzifoa te, si wona amegbetɔwo, si dzi míato akpɔ xɔxɔ o.”—Dɔwɔwɔwo 4:12.
Yesu ‘ɖɔ ku kpɔ ɖe ame siwo katã’ xɔa edzi sena la ta. (Hebritɔwo 2:9; Yohanes 3:16) Esia megbe la, “Mawu fɔe ɖe tsitre tso ame kukuwo dome,” eye Yesu zu gbɔgbɔmenuwɔwɔ trɔ yi dzifo. (Dɔwɔwɔwo 3:15) Le afi ma la, Yesu “ate ŋu aɖe ame siwo le tetem ɖe Mawu ŋu to eya amea dzi la bliboe hã, elabena ele agbe ɣesiaɣi, be wòaxɔ wofe nya ɖe akɔ.”—Hebritɔwo 7:25.
Nu ka tae wòle be Yesu naxɔ míafe nya ɖe akɔ?
Mí katã míenye nu vɔ̃ wɔlawo. (Romatɔwo 3:23) Nu vɔ̃ nye mɔxenu le mí kple Mawu dome, eye wòkplɔa mí yia ku me. (Romatɔwo 6:23) Ke hã Yesu nyea “ametaʋlila” na ame siwo xɔa efe tafevɔsaa dzi sena. (1 Yohanes 2:1, etenuŋɔŋlɔ) Yesu xɔa nya ɖe akɔ ɖe wo ta, eye wòbiaa Mawu be wòase wofe gbedodoɖawo eye wòanɔ te ɖe yefe vɔsakua dzi atsɔ wofe nu vɔ̃wo ake wo. (Mateo 1:21; Romatɔwo 8:34) Mawu wɔna ɖe Yesu fe biabia mawo dzi elabe wowɔ ɖeka kple Efe lɔlɔ̃nu. Mawu dɔ Yesu ɖo ɖe anyigba dzi “be woaɖe xexea to edzi.”—Yohanes 3:17.
Yesu dzi xɔxɔ se koe hiã be míakpɔ ɖeɖea?
Ao. Togbɔ be ele be míaxɔ Yesu dzi se hafi akpɔ ɖeɖe hã la, egabia nu bubu geɖewo hã. (Dɔwɔwɔwo 16:30, 31) Biblia gblɔ be: “Ale si ŋutilã gbɔgbɔ manɔmee nye nu kuku la, nenema kee xɔse dɔwɔwɔ manɔŋui hã nye nu kuku.” (Yakobo 2:26) Be míakpɔ ɖeɖe la, ele be:
Míasrɔ̃ nu tso Yesu kple Fofoa, Yehowa ŋu.—Yohanes 17:3.
Míaxɔ wo dzi ase.—Yohanes 12:44; 14:1.
Míaɖe míafe xɔse afia to wofe sewo dzi wɔwɔ me. (Luka 6:46; 1 Yohanes 2:17) Yesu fia nu be menye ame sia ame si le ye yɔm be “Afetɔ” lae akpɔ ɖeɖe o, negbe ‘ame siwo le ye Fofo si le dzifowo fe lɔlɔ̃nu wɔm’ la ɖeɖe ko.—Mateo 7:21.
Míayi edzi aɖe xɔse afia ne míele nɔnɔme sesẽwo me tom gɔ̃ hã. Yesu na esia me kɔ fãa esi wògblɔ be: “Ame si do dzi va se ɖe nuwuwu la, eyae akpɔ ɖeɖe.”—Mateo 24:13.


text:
Gbedasi: 65-0718m Agbagba Dzedze Be Woawɔ Dɔ Aɖe Na Mawu Si Menye Mawu Ƒe Lɔlɔ̃nu O
Hɔ̃wo Le Ƒufom Ɖedu
Mawu Ƒe Gbe Ƒe Hame Lɔlɔ̃a,
Míenye Efe Mawu Ƒe Gbe Ƒe Hame, Efe Nya Ŋugbetɔ lɔlɔ̃tɔ, eye bebli hafi míate ŋu alala be míase nusi Fofo le gbɔgblɔ ge aɖaɖe fia mí Kɔsiɖagbe sia.
Mawu Ƒe Gbe Gbagbe la le míafe asibidɛwo nu. Ne míenya ka asii kple míafe asibidɛ la míate ŋu ase Mawu si le Agbemavɔ fe Nyawo gblɔm, to amegbetɔ fe nuɣiwo dzi. Le asibidɛ ɖeka nu la Efoa nu na mí heɖea nyaɣlaɣlawo katã siwo nɔ ɣlaɣla tso xexeame fe gɔmeɖoɖo anyi ke fia mí.
Le asibidɛ ɖeka nu la Eɖoa biabia ɖe sia ɖe si le míafe dziwo dzi ŋu. Le asibidɛ ɖeka nu la Egblɔa nusianu si wòle be míanya na mí. Le asibidɛ ɖeka nu la míate ŋu se Mawu fe Gbe wòafo nu na mí aɖana mí Kɔkɔdzoe le Xɔse me. Le asibidɛ ɖeka nu la míate ŋu ase Mawu wòafo nu aɖagblɔ na mí be, miekpɔ dɔyɔyɔ.
Ne futɔ la le gbɔgblɔm na mí be míenye Mawu fe Ŋugbetɔ o, gegevi koe mienye la, le asibidɛ ɖeka nu la míezina play hesena Fofo foa nu na mí henana mí kakaɖedzi be, “MIENYE nye Ŋugbetɔ tiatia. Meɖo mi ɖi do ŋgɔ na Xexeame fe Gɔmeɖoɖo anyi ke.”
Ne míeɖiɖi le gbɔgbɔme eye futɔ la le fofom ɖe míadzi le akpa sia akpa la, le míafe asibidɛ ɖeka nu la míate ŋu ase Eyama wòafo nu na mí aɖagblɔ ko be, “ŋdi na mi Xɔ̃nyewo,” ke Gbɔgbɔ Kɔkɔe fe ŋutifafa ayɔ xɔa me taŋ.
Ne míese FUTƆ LA GBLƆ be ame do ko kplɔm míele hele gbe tem ɖe edzi akpa la, le asibidɛ ɖeka nu la míesea Mawu fe Gbe wògblɔa na mí be:
Egblɔ nam be ne mena amewo xɔ dzi nye se. Esia wɔ saga nam be elebe magblɔ esia, “Ɖee miexɔ dzi nye sea?” Egblɔ be, “Meɖee wòle be miaxɔ Mawu dzi sea?” Edze be miaxɔ ema dzi se. Edze be miaxɔ Mawu dzi se aɖaxɔ Kristo dzi se, aɖaxɔ Gbɔgbɔ Kɔkɔe dzi se. Ke ne miexɔ wokatã dzi se vɔ la, Mawu di be miaxɔ dzi nye se.
Ne futɔ la le agbagba dzem be yeagblɔ na mí be, “Mele Ŋɔŋlɔa me o eye mele etefe be woakpe ɖedu le ɣeyiɣi aɖe me tututu aɖase nyafokawo o la,” le asibidɛ ɖeka nu la míesena Mawu fe Gbe wògblɔa na mí be:
Ke na hame sia, eye na nyafokawo, amesiwo le esem to nyafokawo dzi, kple na amesiwo le ka me le dukɔa fe afi vovowo me la, medi be miase esia nyuie ŋutɔ, ke migadae fu o.
Ne futɔ la le gbɔgblɔm be Nɔviŋutsu Branham gblɔ bena minɔ anyi kple Nya la, menye kple nyafokawo o la, le asibidɛ ɖeka nu la míesena Mawu fe Gbe WÒDOAƔLI SESIẼ hegblɔa bena:
Nenema ke nye hã mele egblɔm, le Yesu Kristo fe Ŋkɔ me be: Migatsɔ nu ɖeka kpee o, migatsɔ o, de mia ŋutɔ fe susuwo Eme o, miawo la migblɔ nusi wogblɔ le nyafoka mawo dzi ko, miawo la miwɔ nusi Afetɔ Mawu de se na mi be miawɔ ko; migatsɔ Kpee o!
Gbe Ma le gbɔgblɔm na mí gɔ hã alesi Míasɔe kple Nya la alebe míegawɔ vodada o.
Miafe dzizizi atɔ̃awoe ma. Elebe wòanye mɔ ma dzi.
•Efe ɣeyiɣi.
•Efe azã gbe.
•Ame si Wòtia la.
•Edze be wòava na nyagblɔɖila la.
•Edze be nyagblɔɖila la nanye nyagblɔɖila si dzi woɖo kpe.
Yesu Kristo ye nye míafe Nyagblɔɖila.
Nya si dzi woɖo kpe na gafofo la! Nya si dzi woɖo kpe le Mose fe ŋkekewo me nye Yesu. Nya si dzi woɖo kpe le Yesaya, Eliya, Yohanes, wokatã fe ŋkeke me la, nye Yesu. Ke Nya si dzi woɖo kpe egbe la nye Yesu, eyama ke etsɔ, egbe, yiɖe mavɔmavɔ me.
Le asibidɛ ɖeka nu la míate ŋu azi play aɖase Yesu Kristo Ŋutɔ wòafo nu aɖaɖe fia mí be:
•Ɣeyiɣi lae nye esi,
•Azã gbe lae nye esi,
•Ame si Metia ye nye esi,
•Nye nyagblɔɖila ye nye esi,
•Woɖo kpe nyagblɔɖila sia dzi wu Nye nyagblɔɖila bubu ɖe sia ɖe.
Egbe la, menye Dzifo Mawu la ɖeɖeko ye le nufom na mí o, gake Ele mía me, xɔ anyi nɔ, hele Efe Agbe nɔm to mía me. Egbɔ míafe nugɔmesese ta.
Mina míadzra míaɖokuiwo ɖo. Game la tu afe. Míekpɔ Ŋɔŋlɔ la eme vam gbesiagbe. Gbedeasi la le abe egbe fe nyadzɔdzɔgbalẽ ene:
“Ɣeyiɣi la fe tɔtɔtɔtɔ, xaxa le dukɔwo do me, anyigba ʋuʋuwo le tefe vovovowo, atsiafu le adãwɔm, vɔvɔ̃ ɖe to ɖe amegbetɔ fe dzi ŋu.”
Dzɔdzɔmea ŋutɔ gɔ hã le egblɔm na mí egbe, esime míekpɔ dukɔwo le gbagbãm, anyigba le to yim, nuŋɔŋlɔ le gli la ŋu.
Míele Ŋugbetɔ la kpɔm kple nɔnɔme si me Wòle la. Ke míenyae, to dzɔdzɔme la dzi, be Hame la le dzradzraɖo wɔm hena dzodzo.
ŊUTIKƆKƆE, míele dzradzraɖo wɔm hena dzodzo. Le asibidɛ ɖeka ko nu la àte ŋu adzra ɖokuiwò ɖo. Melewò kpem be nàva tu mí Kɔsiɖagbe le ga 2 Woale me, le Jeffersonville fe game, aɖase : Agbagba Dzedze Be Woawɔ Dɔ Aɖe Na Mawu Si Menye Mawu Ƒe Lɔlɔ̃nu O 65-0718M.
Nɔvi. Joseph Branham
Mose Atɔ̃lia 4:1-4 / 4:25-26
Kronika I 13
Kronika I 15:15
Psalmowo 22
Marko Kɔkɔe 7:7
Yoel 2:28
Amos 3:7
Maleaxi 3
Mateo Kɔkɔe 11:1-15
Korintotɔwo I 13:1


text:
Jerry Rawlings
Jerry John Rawlings si wodzi Masa 22, 1947 me, enye Ghana dukplɔla zi eve sɔŋ. Etrɔ megbe le Adeɛmekpɔxe 12, 2020 me. Woyɔe be Jeremiah Rawlings John le efe ɖevi me. Efe dziɖuƔi gbãtɔ nɔ fe 1979 me eye evelia dze egɔme tso Dzome 31, 1981 vaseɖe Dzove 7, 2001.
Efe fometɔwo[trɔ asi le eŋu | trɔ asi le etsofe ŋu]
Rawlings tɔ ŋkɔ enye James Ramsay John, amesi tso Scotland le United Kingdom. Eya kple srɔ̃a Maria tso Scotland va wɔ dɔ le United Africa Company (UAC) le Gɛ̃. Nɔa enye Afenɔ Victoria Agbotui tso Dzelukofe, si te ɖe Keta ŋuti le Vɔlta nutome. Rawlings ɖe Nana Konadu Agyeman si nye Asanteawo. Wodzi vi ene, nyɔnuvi etɔ̃ kple ŋutsuvi ɖeka.
Efe suku dede kple dɔ sɔsrɔ̃[trɔ asi le eŋu | trɔ asi le etsofe ŋu]
Rawlings tɔ mekpɔ edzi le efe ɖevi me o eyata ezu nɔa fe agbe to efe suku dede katã me. Ede Achimota School, si nye Ghana fe suku deŋgɔwo dometɔ ɖeka. Esi wodo le Achimota School la, eyi dɔsrɔ̃fe le Ghana yamesrafowo gbɔ. Wofiae yameʋukuku. Rawlings va nya yameʋuawo kuku alegbegbe be wonae Speed Bird dzesigbalẽ le nusɔsrɔ̃a fe nuwuwu.
Asrafo dɔ wɔwɔ[trɔ asi le eŋu | trɔ asi le etsofe ŋu]
Le Tedoxe 1968 me la, wo ɖo Rawlings ɖe Takoraɖi le Ɣetoɖofe nutome. Ewu efe nusɔsrɔ̃ nu le Dzove 1969 me. Wo de bubu eŋu kpakple dzesi si woyɔna be "Speed Bird Trophy" le alesi wò bi ɖe ayameʋu kuku me ta. Edze dɔ gɔme abe Pilot Officer ene. Le Afɔfiɛ 1978 me la, woɖoe "Flight Lieutenant" le ayamesrafowo me. Le Damɛ 1979 me la, Rawlings kple xɔ̃a asrafoaɖewo dze aglã ɖe dukɔkplɔlawo ŋuti. Wofe nya enye be yewo fe asrafomegãwo va le gaɖum akpa. Wolé wo katã eye wodze ʋɔnudɔdrɔ̃ gɔme le Gɛ̃ le Damɛ 28, 1979. Esi ʋɔnudɔdrɔ̃a nɔ edzi yim la, asrafowo kple ame bubuwo va dze lɔ̃lɔ̃m na Rawlings.
Dukplɔla[trɔ asi le eŋu | trɔ asi le etsofe ŋu]
Le Masa 4, 1979 fɔŋli me la, asrafoaɖewo vayi ɖe Rawlings kple xɔ̃awo tso game. Hoʋiʋli do le Gɛ̃ gbɔme ŋkekea katã gake le ɣetrɔ me la, Kodzo Boakye-Gyan ɖe gbefã le nufomɔawo dzi le dukɔame godo bena Supreme Military Council dziɖuɖua ge. Asrafoawo ɖo Rawlings wofe zimenɔla, eye wotsɔ ŋkɔ na dziɖuɖua be Armed Forces Revolutionary Council (AFRC).
Le Masa 16, 1979 dzi la, wowu Ignatius Kutu Acheampong si nye Ghana dukplɔla tso 1972 va ɖo 1978, kple E. K. Utuka si nye Ghana lifoŋudzɔsrafowo fe amegã. Wotso afia nawo be woɖu dukɔa fe ga zã eye womenye nutefewɔlawo o. Le Masa 26, 1979 dzi la, woga wu asrafomegãwo woame ade kpe ɖe eve siawo ŋu. Eva dze le National Reconciliation Commission fe nyawometoto me be ʋɔnudɔdrɔ siawo me de tutuwo eye wome drɔ ʋɔnu na wodometɔ aɖewo kroa o.
Wole asrafomegãwo geɖe kpe ɖe enyi siawo ŋu eye wode wodemtɔ geɖe ga me. Rawlings kple efe amewo tso ɖe asitsalawo hã ŋu.
Hafi Rawlings ava zia dzi la, woɖo be woawɔ akametatia na dziɖuɖu yeye si me asrafowo ma nɔ o. Esia yi dzi abe alesi woɖo ene eye Ghana dukɔa tia Hilla Limann be wòa nye dukplɔla yeyea. Rawlings ɖe asi le dziɖuɖua ŋu na Limann le Anyɔnyɔ 24, 1979 me.
Dziɖuɖu evelia[trɔ asi le eŋu | trɔ asi le etsofe ŋu]
Le Dzome 31, 1981 dzi la, Rawlings tso ɖe Limann fe dziɖuɖua ŋu. Hoʋiʋli ga nɔ anyi gake enu me sẽ abe 1979 tɔ o. Ghana fe kplɔla tatiawo katã ge eye woɖo Provisional National Defence Council (PNDC) abe dziɖuɖu yeyea. Rawlings ga nye zimenɔla na PNDC hã.
Dziɖula tatia[trɔ asi le eŋu | trɔ asi le etsofe ŋu]
Esime Rawlings fe dziɖuɖu nɔ dididi la, amewo dze babia be ehiã be Ghana aga ɖo dziɖuɖu tatia alebe dua kɔkpɔkplɔ na nɔ ɖoɖo kple sewo si dukɔa katã aɖo nu. Le fea ɖewo megbe la, Rawlings va lɔ̃ be dziɖuɖua natrɔ. Eɖe asi le asrafo dɔ ŋu eye wo ɖo be yea nɔ akametatiaa me. Woɖo National Democratic Congress (NDC), eye Rawlings nye wofe ŋgɔnɔla. Ghanatɔwo tia Rawlings abe dukplɔla yeyea gake le seawo nu la, elebe woa gbugbɔ dukplɔla atia fe ene sia ene megbe. Rawlings fe dziɖuɖu dze egɔme le Dzove 7, 1993 dzi eye ewunu Dzove 7, 1997. Wo ga tia Rawlings le Dzome 2000 eyata eyi dzi tso 1997 vaseɖe Dzove 7, 2001. Eseawo me ɖe mɔ be woatia dukplɔla ɖeke wu zi eve o alebe le fe enyi megbe la, Rawlings do le zia dzi.


text:
GBEBIAME | RAJESH KALARIA
Susuŋutinunyala Aɖe Ƒe Xɔse
NUFIALAGÃ Rajesh Kalaria, si le Newcastle Yunivɛsiti le England la le nu srɔ̃m tso amegbetɔwo fe susu ŋu wu fe 40. Tsãa, exɔe se be ɖe nuwo dzɔ le wo ɖokui si. Gake eva trɔ susu emegbe. Nyɔ! magazinea talawo bia gbee tso efe xɔse kpakple efe dɔa ŋu.
Míeɖe kuku subɔsubɔha ka mee nènɔ tsã?
Wodzi tɔnye le India, eye togbɔ be Indiatɔe danye nye hã Uganda ye wodzii le. Hindutɔwo fe dzixɔsewo koŋue kpɔ ŋusẽ ɖe wo dzi. Mí ame etɔ̃e wodzi eye nyee nye evelia. Míenɔ Nairobi, le Kenya. Hindutɔ geɖewo hã nɔ afi ma.
Nu kae na dzɔdzɔmeŋutinunya va dzɔ dzi na wò?
Lãwo fe nu dzɔa dzi nam eye zi geɖe la, nye kple xɔ̃nyewo míezɔa mɔ legbeewo ɖatsia avewo me be míakpɔ lãwo. Dɔ si koŋ medi be mawɔe nye be manye lãwo fe ɖɔkta. Gake esi medo le asinudɔsrɔ̃suku aɖe le Nairobi la, meyi London Yunivɛsiti le England, va srɔ̃ nu tso ale si dɔlékuiwo wɔna tsina ŋu. Emegbe meva srɔ̃ nu tso amegbetɔwo fe ahɔhɔ̃ koŋ ŋu.
Ðe wò sukunusɔsrɔ̃wo kpɔ ŋusẽ ɖe wò dzixɔsewo dzia?
Ɛ̃. Esi menɔ nu geɖe srɔ̃m tso dzɔdzɔmeŋutinunya ŋu la, eva sesẽ nam be mayi edzi axɔ Hindutɔwo fe nyakpakpawo kple kɔnuwo dzi ase. Esia fe ɖewoe nye lãwo kple legbawo subɔsubɔ.
Nu ka tae nèxɔ nɔnɔmetɔtrɔ fe nufiafia dzi se?
Esi menye ɖevi la, ame siwo dome menɔ la xɔe se be Afrika ye nɔnɔmetɔtrɔ dze egɔme tsoe, eye wofiaa nu siawo mí le suku enuenu. Azɔ hã, nufialawo kple yunivɛsiti nufialagãwo na mí sukuviawo míexɔe se be dzɔdzɔmeŋutinunyala gãwo katã ka ɖe edzi be ɖe nuwo dzɔ le wo ɖokui si.
Esi ɣeyiɣiawo va nɔ yiyim la, wò susu va trɔ le afi si agbe dzɔ tso ŋu. Nu ka tae?
Menɔ nu srɔ̃m tso nu gbagbewo kple wofe wɔwɔme ŋu fe aɖewo va se ɖe esime sukuhati aɖe va gblɔ nu siwo srɔ̃m wònɔ le Biblia me tso Yehowa Ðasefowo gbɔ la nam. Medi be manya nu geɖe. Eya ta esi Ðasefoawo va wɔ takpekpe aɖe le míafe sukua fe takpexɔ me le Nairobi la, nye hã mede. Emegbe Ðasefo eve siwo nye dutanyanyuigblɔlawo va ɖe Biblia me nufiafia aɖewo me nam. Esi mekpɔe be woxɔ Wɔla Gã aɖe dzi se eye be egbɔe míakpɔ agbemebiabia vevitɔwo fe ŋuɖoɖowo le la, nyemebui kura be nyakpakpa aɖee o. Enya se nam eye susu le eme hã.
Ðe nu siwo nèsrɔ̃ tso ahɔhɔ̃a ŋu na wòsesẽ na wò be nàxɔe ase be ɖe wowɔ nuwoa?
Kura o! Esi menɔ nu srɔ̃m tso nuwo fe wɔwɔme ŋu la, meva kpɔe be wowɔ nu gbagbewo le mɔ wɔnuku aɖe ŋutɔ nu. Be míagblɔ be naneke mefiaa mɔ nuwɔwɔ wɔnuku siawo o la nye nu si me susu megava nɔ nam o.
Àte ŋu agblɔ efe kpɔɖeŋu aɖe na mía?
Medze nusɔsrɔ̃ tso amegbetɔ fe ahɔhɔ̃ ŋu tso fe 1970-awo me, eye ahɔhɔ̃a fe dɔwɔwɔ gawɔa nuku nam kokoko. Ahɔhɔ̃a koŋ ye nana míebua tame, ɖoa ŋku nu dzi eye wònana míafe ŋutinu vovovoawo katã wɔa dɔ. Eya kee nana lãmesidzenu vovovoawo wɔa dɔ eye wòwɔa nyatakaka siwo tso ametia me kple esiwo tso ametia godo siaa ŋu dɔ.
Susu si ta míafe ahɔhɔ̃a wɔa dɔ nyuie nye be eme tsiwo kple ahɔhɔ̃menugbagbeviwo wɔa dɔ aduadu le mɔ wɔnuku aɖe nu. Ahɔhɔ̃menugbagbevi biliɔn gbogbo aɖewoe le amegbetɔ fe ahɔhɔ̃ me, eye wowɔa dɔ aduadu kple wo nɔewo to lãmeka falɛfalɛ legbee siwo woyɔna le Eŋlisigbe me be axons dzi. Ahɔhɔ̃menugbagbevi siawo dometɔ ɖeka ate ŋu awɔ dɔ aduadu kple ahɔhɔ̃menugbagbevi bubuwo to lãmeka falɛfalɛ (dendrites) siwo dzea alɔ la dzi. Esia wɔe be xexlẽme mele ale si ahɔhɔ̃mekawo de nu wo nɔewo me ŋu o! Azɔ hã ahɔhɔ̃menugbagbevi akpeakpe siawo kple lãmeka falɛfalɛ siawo wɔa dɔ ɖe ɖoɖo nyui nu eye wometɔtɔna o. Ale si “wolɔ̃” ɖe wo nɔewo me la wɔ nuku ŋutɔ.
Míeɖe kuku ɖe eme.
Ahɔhɔ̃mekawo dzea dɔwɔwɔ ɖe ɖoɖo nu gɔme ne vidzĩwo le dɔ me kple ne wodzi wo vɔ megbe. Ahɔhɔ̃menugbagbeviwo ɖoa lãmeka falɛfalɛwo ɖa be woavae tsiã kple ahɔhɔ̃menugbagbevi bubu siwo dome didi tso wo gbɔ sentimeta ʋɛ aɖewo—gake dometsotsoa adidi ŋutɔ ne lãmenugbagbeviwo gbɔe woɖo wo ɖo. Gake menye lãmenugbagbevi aɖe koŋ koe lãmeka falɛfalɛa yina ɖatsiãna kple o ke efe akpa aɖe koŋ ye.
Ne lãmeka falɛfalɛ yeye aɖe dze tso ahɔhɔ̃meka aɖe me la, lãmetsiwo fiaa mɔe eye wogblɔna nɛ be “tɔ,” “dzo” alo “trɔ” va se ɖe esime wòaɖo afi si yim wòle. Ne womefia mɔ lãmeka falɛfalɛ siawo nyuie o la, woabu. Ale si nu siawo katã wɔa dɔ nukutɔe la nɔ te ɖe mɔfiame siwo woŋlɔ ɖe domenyiŋusẽfianua (DNA, ADN) me la dzi.
Togbɔ be míenya nu siawo hã la, nu gbogbo aɖewo gali siwo mímenya tso ale si ahɔhɔ̃a wɔa dɔe, ale si wòwɔna ɖoa ŋku nu dzi, ɖea seselelãmewo fiana kple ale si wòbua nuwo ŋu la nyuie o. Le gonyeme la, ale si ahɔhɔ̃a wɔa dɔe ɖeɖe dzaa fiam be ame aɖe si fe susu de ŋgɔ sãsãsã wu mía tɔ la li, eye mehiã be mafo nu tso ale si ahɔhɔ̃a wɔa dɔe tsitotsito gɔ̃ hã ŋu o.
Nu kae na nèva zu Yehowa Ðasefo?
Ðasefoawo na mekpɔ kpeɖodziwo be Biblia nye Mawu fe Nya. Le kpɔɖeŋu me, menye dzɔdzɔmeŋutinunyagbalẽe Biblia nye o, gake ne ele nu fom tso dzɔdzɔmeŋutinunya ŋu la edena pɛpɛpɛ. Nyagblɔɖi siwo de pɛpɛpɛ hã le eme. Eye ame siwo wɔna ɖe emenyawo dzi la nɔa agbe nyui. Ale si mele agbe nɔm fifia la hã nye kpeɖodzi ɖeka. Tso esime meva zu Yehowa Ðasefo le fe 1973 me la, Bibliae nye agbalẽ vevitɔ si fiaa mɔm. Esia wɔe be nye dzi dze eme eye taɖodzinu va le nye agbe ŋu.


text:
Agbe Kple Ku
Agbe
Tameɖoɖo Kae Le Agbea Ŋu?
Èbia nya sia ɖokuiwò kpɔa, ‘Tameɖoɖo kae le agbea ŋu?’ Xlẽ nu tso ale si Biblia ɖo nya ma ŋu.
Tame Kae Mawu Ðo Ðe Nye Agbe Ŋu?
Ðe wòhiã be nàkpɔ dzesi tɔxɛ alo axɔ yɔyɔ tɔxɛ aɖe hafi anya tame si Mawu ɖo ɖe wò agbe ŋua? Kpɔ ale si Biblia ɖo eŋui ɖa.
Aleke Nàwɔ Anɔ Agbe Tegbee?
Biblia do ŋugbe be ame siwo wɔa Mawu fe lɔlɔ̃nu la ate ŋu anɔ agbe tegbee. Kpɔ nu etɔ̃ siwo wòdi be míawɔ la ɖa.
Nu Kae Nye Luʋɔ?
Nanee wònye le ame mea? Ðe luʋɔ yia edzi nɔa agbe ne amea kua?
Ame Kawo Ƒe Ŋkɔwoe Woŋlɔ Ðe “Agbegbalẽ La” Me?
Mawu do ŋugbe be yeaɖo ŋku nutefewɔlawo dzi. Ðe wò ŋkɔ le “agbegbalẽ la” mea?
Ku
Nu Ka Tae Amewo Kuna?
Ale si Biblia ɖo nyabiase sia ŋui faa akɔ na ame henaa mɔkpɔkpɔ ame hã.
Nu Kae Dzɔna Ðe Ame Siwo Ku La Dzi?
Ðe kukuawo ganyaa nu siwo le edzi yima?
Nya Kae Biblia Gblɔ Tso Dzotɔtɔ Ame Kukuwo Ŋu?
Mɔ ɖeka aɖe ko nue wòsɔ le be woaɖi ame kukuwoa?
Aleke Nàwɔ Aɖu Vɔvɔ̃ Na Ku Dzi?
Ne èɖu vɔvɔ̃ na ku dzi la, àte ŋu ase vivi le agbe me.
Aleke Míabu Nya Siwo Ame Siwo Nɔ Ði Me Ʋuu Hafi Fɔ Gblɔna La?
Ðe nya siawo ɖe ale si agbenɔnɔ le le ku megbe fia? Biblia me ŋutinya si ku ɖe Lazaro ŋu la kɔ nu me ku ɖe nya sia ŋu.
Ðe Woɖo Ɣeyiɣi Si Míaku La Ðia?
Nu ka tae Biblia gblɔ be “kuɣi li”?
Dzifo Kple Dzo Mavɔ
Nu Kae Nye Dzifo?
Gɔmesese vovovo 3 ye le nya sia ŋu le Biblia me.
Ame Kawoe Ayi Dzifo?
Ame geɖe susuna be ame nyuiwo katã ayi dzifo. Nu ka tututue Biblia fia?
Nu Kae Nye Dzo Mavɔ? Afi Si Wowɔa Funyafunya Amewo Le Tegbee Wònyea?
Ðe wohea to na ame vɔ̃ɖiwo le dzo mavɔ mea? Dzo mavɔe nye nu vɔ̃ fe tohehea? Kpɔ ale si Biblia ɖo nyabiase siawo ŋui ɖa.
Ame Kawoe Yia Dzo Mavɔ Me?
Ðe ame nyuiwo ate ŋu ayi dzo mavɔ mea? Ðe ame ate ŋu ado tso dzo mavɔ mea? Ðe dzo mavɔ anɔ anyi tegbeea? Biblia ɖo nyabiase siawo ŋu.
Nu Kae Nye ‘Dzota’ La? Eya Kee Nye Dzo Mavɔ Alo Gehena?
“Tsiẽfe fe safuiwo le” Yesu si, gake dzota ya fe safui mele esi o?
Ðe Nya Ŋutiklɔdzo Dze Le Biblia Mea?
Afi si nufiafia sia dzɔ tso awɔ nuku na wò.
Mɔkpɔkpɔ Si Li Na Kukuawo
Nu Kae Nye Tsitretsitsi La?
Ne èse ame gbogbo siwo Biblia gblɔ be woafɔ ɖe tsitre woava nɔ agbe le etsɔme la awɔ nuku na wò.
Ðe Biblia Fia Nu Tso Gbugbɔgadzɔ Ŋua?
Nu kae dzɔna ɖe ame dzi ne eku?


text:
Amuga Nutome Zimenɔla na New Patriotic Party (NPP) dunyaheha, Makafui Kofi Woanyah de asi efe ŋugbedodowo dzi wɔwɔ gɔme le esime wòde abi anyigba ŋu le Chinderi hena NPP ɔfis tutu na Krachi Nchumuru Ametsa Nutoa.
Wɔna sia va dzi le Chinderi le Kɔsiɖa, dzinu atɔ̃lia fe ŋkeke wuietɔa gbe si nye “Dzila Nyɔnuwo fe Ŋkeke” le esime wòwɔ ɖeka kple NPP nyɔnuwo heɖo ŋku ŋkekea dzi tɔxeɛ. Ke eza mɔnukpɔkpɔa ŋudɔ hede kpe do na ɔfis la tutu kple susu be dunyaheha fe dɔwɔnawo natsɔ afɔ nyuie le nutoa me.
Ena cement kotoku alɔfa ɖeka be woatsɔ adze dɔa gɔme eye wòdo ŋugbe be, yeawɔ nu ɖesiaɖe si hia, be dɔwɔna bliboa nawu enu le dzinu etɔwo ko domi.
Afetɔ Woanyah le dzinu enea mea, do ŋugbe be yeatu ɔfis na dunyaheha le ametsa nutowo kata me le Amuga nutoa me ahadzi lɔri kpe ɖe eŋu be woawɔ woŋudɔ hena NPP fe ŋgɔgbeyiyyi le nutoa me.
Eɖe nya siawo gblɔ le esime wòde ŋkeke atɔ̃ fe akpedada tsaɖiɖi aɖe tome le ametsa nuto blaeve-vɔ-adeawo kata me na nutoa le efe dzidzemekpɔkpɔ bliblotɔ le Nutome-kametsiwo tsiatsia wɔna si va dzi le dzinu enea fe ŋkeke blaeve-vɔ-ɖekɛa gbe le Hohoe, vɔ megbe.
Ke Zimenɔla fe afɔɖeɖe sia, do dzidzɔ na dunyahehamenɔla siwo le Krachi Nchumuru Nutoa me alegbegbe si wɔe be, wodo gbe ɖa na Mawu be, Wòale agbe ɖe ta nɛ ahakpɔ eta be wòateŋu awu dɔ nyui si gɔme wòdzea nu.
Dunyaheha fe Wɔnawo Dzikpɔla le Nutoa me, Elikem Sewordor, Kpeɖeŋutɔ na Amewo Nufofula, Shelter Adjorlolo, Kpeɖeŋutɔ na Sɔhɛwo Nufofula, Emmanuel Quarshie kple Krachi East Nutome Zimenɔla, Amega Castro woenɔ luuɔ̃ me na Afetɔ Woanyah le wɔnawo me.
Eŋlɔla: Bubune Bernice/voltaonlinegh.com


text: 9 Le ɣeyiɣi aɖe megbe la, Abimelek,+ Yerubaal vi, yi Sekem le nyruiawo gbɔ, eye wògblɔ na wo kple tɔgbuia fe fome blibo* la be:2 “Meɖe kuku, mibia Sekem kplɔlawo* katã be: ‘Kae nyo na mi wu, be Yerubaal+ viŋutsu blaadreawo katã naɖu fia ɖe mia dzi loo alo be ŋutsu ɖeka ko naɖu fia ɖe mia dzi? Eye miɖo ŋku edzi be nye la miawo ŋutɔ miafe fu kple ŋutilãe menye.’”*3 Eya ta nyruiawo gblɔ nya siawo katã na Sekem kplɔlawo ɖe enu, ale wofe dzi trɔ ɖe Abimelek ŋu be yewoadze eyome, elabena wogblɔ be: “Míawo ŋutɔwo mía nɔvie.”4 Eya ta woɖe klosalo blaadre tso Baal-Berit+ fe trɔ̃xɔ* me nɛ, eye Abimelek tsɔe di kuviatɔwo kple gbevuwo be woanɔ ye ŋu.5 Emegbe eyi fofoa fe me le Ofra,+ eye wòwu nɔviaŋutsu+ siwo nye Yerubaal viŋutsu blaadreawo ɖe kpe ɖeka dzi. Yotam, si nye Yerubaal viŋutsu ɖevitɔ la koe tsi agbe, elabena eɣla eɖokui.6 Eye Sekem kplɔlawo kple Bet-Milo nɔlawo katã va fo fu, eye wotsɔ Abimelek ɖo fiae+ le ati gã la gbɔ le sɔti si le Sekem la gbɔ.7 Esi wogblɔe na Yotam la, enumake eyi ɖatɔ ɖe Gerizim To+ la tame, eye wòdo ɣli sesĩe gblɔ na wo be: “Miɖo tom, mi Sekem kplɔlawo, ne Mawu naɖo to mi:8 “Gbe ɖeka atiwo yi be yewoaɖo* fia ɖe yewo nu. Eya ta wogblɔ na amiti be: ‘Ðu fia ɖe mía dzi.’+9 Ke amiti gblɔ na wo be: ‘Ðe maɖe asi le nye ami* si wozãna tsɔ kafua Mawu kple amegbetɔwo la ŋu ayi aɖanɔ ya fom le ati bubuwo tamea?’10 Eye atiawo gblɔ na gboti be: ‘Va ɖu fia ɖe mía dzi.’11 Ke gboti gblɔ na wo be: ‘Ðe magblẽ nye vivi kple nye kutsetse nyui la ɖi ayi aɖanɔ ya fom le ati bubuwo tamea?’12 Emegbe atiawo gblɔ na wainka be: ‘Va ɖu fia ɖe mía dzi.’13 Wainka ɖo eŋu na wo be: ‘Ðe magblẽ nye wain yeye, si doa dzidzɔ na Mawu kple amegbetɔwo la ɖi ayi aɖanɔ ya fom le atiwo tamea?’14 Mlɔeba atiawo katã gblɔ na ŋuve be: ‘Va ɖu fia ɖe mía dzi.’+15 Ŋuve ɖo eŋu na atiawo be: ‘Ne nyatefee wònye be miebe yewoasi ami nam ne maɖu fia ɖe mia dzi la, ekema miva be ɖe nye vɔvɔli te. Ke ne menye nenema o la, ekema dzo nedo tso ŋuve me wòafiã Lebanon fe sedertiwo.’16 “Azɔ nutefe kple nu dzeamee wònye miewɔ be mietsɔ Abimelek ɖo fiaea?+ Eye nyui wònye miewɔ na Yerubaal kple efe afe la? Eye ɖe mieɖo etefe nɛ abe ale si wòdze nɛ enea?17 Esi fofonye wɔ aʋa na mi la,+ etsɔ efe agbe* de afɔku me heɖe mi tso Midiantɔwo si me.+18 Gake egbe la, mietso ɖe fofonye fe afe la ŋu, eye miewu viaŋutsu blaadre sɔŋ ɖe kpe ɖeka dzi.+ Eye mietsɔ Abimelek, efe kosi fe vi,+ ɖo fiae ɖe Sekem kplɔlawo nu le esi wònye mia nɔvi ta.19 Ɛ̃, ne nutefe kple nu dzeamee wònye miewɔ ɖe Yerubaal kple efe afea ŋu egbe la, ekema mikpɔ dzidzɔ ɖe Abimelek ŋu, eye eya hã nekpɔ dzidzɔ ɖe mia ŋu.20 Ke ne menye nenemae o la, ekema dzo nedo tso Abimelek me ne wòafiã Sekem kplɔlawo kple Bet-Milo,+ eye dzo nedo tso Sekem kplɔlawo kple Bet-Milo me ne wòafiã Abimelek.”+21 Eye Yotam+ si yi Beer ɖanɔ afi ma le nɔvia Abimelek ta.22 Abimelek ɖu fia ɖe Israel dzi fe etɔ̃.23 Eye Mawu na fuléle* ɖo Abimelek kple Sekem kplɔlawo dome, eye wotrɔ Abimelek to eme.24 Esia dzɔ ale be woabia ŋuta si wosẽ le Yerubaal viŋutsu blaadreawo ŋu la fe hlɔ̃, ne wofe ʋu nava wo nɔvi Abimelek dzi le wo wuwu ta,+ kple Sekem kplɔlawo dzi le esi wokpe ɖe eŋu wòwu nɔviawo ta.25 Eya ta Sekem kplɔlawo ɖe amewo wode xa ɖe towo dzi ɖe eŋu, eye wodaa adzo ame sia ame si va toa wo gbɔ le mɔ ma dzi. Eye wova gblɔe na Abimelek.26 Eye Gaal, Ebed vi, kple nɔviawo va Sekem,+ eye Sekem kplɔlawo ɖo ŋu ɖe eŋu.27 Woyi agblewo me ɖaxa wofe waintsetsewo, wofiã wo tsɔ wɔ wain, eye woɖu azã, emegbe wova wofe mawu la fe me,+ woɖu nu no nu, eye wodo ɖiŋu na Abimelek.28 Emegbe Gaal, Ebed vi gblɔ be: “Ame kae nye Abimelek, eye ame kae nye Sekem, ne míasubɔe? Ðe menye eyae nye Yerubaal+ vi, eye Zebul nye efe dumegã oa? Misubɔ Hamor, Sekem fofo, fe amewo boŋ! Ke nu ka tae míasubɔe ɖo?29 Ne ɖe dukɔ sia le nye kpɔkplɔ te la, anye ne meɖe Abimelek le zi dzi.” Eye wògblɔ na Abimelek be: “Dzi wò aʋakɔ ɖe edzi, eye nàdo va kpem.”30 Esi dumegã Zebul se Gaal, Ebed vi, fe nyawo la, dzi kui vevie.31 Eya ta edɔ amewo le adzame* ɖo ɖe Abimelek gbɔ be woagblɔ nɛ be: “Kpɔ ɖa! Gaal, Ebed vi, kple nɔviawo va Sekem, eye wole to gblẽm na dua be woatso ɖe ŋuwò.32 Eya ta wò kple wò amewo miva le zã me, ne miade xa ɖe gbe me.33 Ne ŋu ke eye ɣe nya dze ko la, tso kaba nàdze dua dzi; eye ne Gaal kple eŋumewo ho ɖe ŋuwò la, wɔ nu sia nu si nàte ŋui ne nàɖu edzi.”*34 Ale Abimelek kple ame siwo katã le eŋu la fɔ zã, eye wole aʋalɔgo ene me va de xa ɖe Sekem dua ŋu.35 Esi Gaal, Ebed vi, do va tɔ ɖe dua fe agbo nu la, Abimelek kple ame siwo le eŋu la tso le afi si wode xa ɖo.36 Esi Gaal kpɔ ameawo la, egblɔ na Zebul be: “Kpɔ ɖa! Amewo ɖi tso toawo dzi gbɔna.” Ke Zebul gblɔ nɛ be: “Towo fe vɔvɔli kpɔm nèle be amewoe.”37 Emegbe Gaal gagblɔ be: “Kpɔ ɖa! Amewo ɖi tso anyigba la fe kɔkɔfe gbɔna, eye aʋalɔgo ɖeka to Meonenim* fe ati gã gbɔ mɔ gbɔna.”38 Eye Zebul ɖo eŋu nɛ be: “Menye wòe ɖi nu me be: ‘Ame kae nye Abimelek, ne míasubɔe?’+ hã oa? Alo menye ame siawoe nègbe oa? Ho azɔ nàyi aɖakpe aʋa kpli wo.”39 Eya ta Gaal dze Sekem kplɔlawo ŋgɔ woyi ɖawɔ aʋa kple Abimelek.40 Abimelek nyae ɖe nu, eye Gaal si le enu, eye wowu ame geɖe kɔ ɖi va se ɖe keke dugbo la nu ke.41 Eye Abimelek tsi Aruma, ke Zebul+ nya Gaal kple nɔviawo ɖa le Sekem.42 Le ŋufɔke la, ameawo do go yi agble, eye ame aɖewo va gblɔe na Abimelek.43 Ale wòkplɔ efe ameawo, ema wo ɖe aʋalɔgo etɔ̃ me, eye wòde xa ɖe gbe me. Esi wòkpɔ be ameawo le dodom tso dua me la, edze wo dzi eye wòwu wo.44 Abimelek kple aʋalɔgo si le eŋu la wɔ kaba yi ɖatɔ ɖe dugbo la nu, eye aʋalɔgo eve dze ame siwo katã le agble la dzi, eye wowu wo.45 Abimelek wɔ aʋa kple dua ŋkeke ma katã, eye wòxɔ dua. Ewu emenɔlawo, eye wògbã dua+ hewu dze ɖe edzi.46 Esi kplɔla siwo katã le Sekem mɔ́ la me se nya sia la, enumake woyi ɖe El-Berit+ fe afe* fe xɔ tamegoba* la me.47 Esi wova gblɔe na Abimelek be kplɔla siwo le Sekem mɔ́ la me va fo fu la,48 Abimelek kple ame siwo katã le eŋu la yi Zalmon To la dzi. Eye Abimelek tsɔ fía lã atilɔ tsɔ ɖo abɔta. Egblɔ na eŋumewo be: “Nu si mewɔ miekpɔ la, netsɔ, miawo hã miawɔe nenema!”49 Eya ta ameawo katã lã atilɔ hedze Abimelek yome. Eye wotsɔ atilɔawo va kɔ ɖe xɔ tamegoba la ŋu, eye wotɔ dzo xɔa ɖe wo dzi. Ale Sekem mɔ́ me nɔlawo katã hã ku; woanɔ ŋutsu kple nyɔnu akpe ɖeka.50 Eye Abimelek ho yi Tebez; eɖe to ɖe Tebez eye wòxɔe.51 Ke mɔ́ sesẽ aɖe le dua titina, eye dua me tɔwo katã, ŋutsuwo kple nyɔnuwo kple dumegãwo katã si yi afi ma. Wodo ʋɔa ɖe wo ɖokuiwo nu, eye wolia mɔ́ sesẽ la yi etame.52 Eye Abimelek yi mɔ́ sesẽ la gbɔ ɖadze aʋa ɖe eŋu. Eva mɔ́ sesẽ la fe mɔnu be yeatɔ dzoe.53 Ke nyɔnu aɖe ɖe asi le tévi ŋu tso dzi wòva dze ta na Abimelek, eye wògbã ta nɛ.+54 Eya ta eyɔ efe adekplɔvi gblɔ nɛ be: “Ðe wò yi ne nàwum, ne womagagblɔ le ŋunye be: ‘Nyɔnue wui’ o.” Enumake efe adekplɔvi la fo yi ɖee wòku.55 Esi Israel ŋutsuwo kpɔ be Abimelek ku la, wo katã wotrɔ yi wofe afewo me.56 Ale Mawu ɖo vɔ̃ si Abimelek wɔ ɖe fofoa ŋu hewu nɔviaŋutsu blaadreawo tefe nɛ.+57 Eye Mawu he vɔ̃ siwo katã Sekem ŋutsuwo hã wɔ va woawo ŋutɔwo fe ta dzi. Ale Yotam,+ Yerubaal+ vi, fe fifodea ɖi wo ŋu.


text:
GBEBIAME | PAOLA CHIOZZI
Lãmetsiŋutinunyala Aɖe Ƒe Xɔse
Ðɔkta Paola Chiozzi nye lãmenu suesuewo ŋuti nunyala si le dɔ wɔm le Ferrara Yunivɛsiti le Italy fe 20 kple edzivɔe nye esia. Nyɔ! fe magazinea talawo bia gbee tso dzɔdzɔmeŋutinunya si wòsrɔ̃ kple nu si dzi wòxɔ se la ŋu.
Ƒo nu tso ɖokuiwò ŋu na mí vie.
Fofonye nye afɔkpawɔla, eye danye nye agbledela. Gake nye ya medi be mava nye dzɔdzɔmeŋutinunyala. Sefofowo, xeviwo, kple nudzodzoe vovovo siwo fo xlã míafe afea doa dzidzɔ nam ale gbegbe. Mesusunɛ be ame aɖe si si nunya le wu amegbetɔwoe anya wɔ nu siawo.
Esia fia be èxɔe se be Wɔla aɖe li tso ɖevime kea?
Kura o. Mekea ɖi tso nye ɖevime ke nenye be Mawu aɖe li. Dzidɔ wu fofonye kpata, eye mebia ɖokuinye be, ‘Nu ka tae Wɔla aɖe si wɔ nu nyui siawo aɖe mɔ ɖe fukpekpe kple ku ŋu?’
Ke ɖe dzɔdzɔmeŋutinunya si nèsrɔ̃ kpe ɖe ŋuwò nèkpɔ ŋuɖoɖoa?
Nyemekpɔ ŋuɖoɖoa enumake o. Mesrɔ̃ nu tso lãmenugbagbeviwo fe kuku ŋu—tso esiwo le dɔ dzi le míafe lãme la fe kuku kple wo ɖokui ɖɔliɖɔli ŋu. Esia to vovo na esiwo kuna le esi womekpɔ nunyiame nyuitɔ o, si wɔnɛ be míedzea dɔ ɣeaɖewoɣi la. Ɣeaɖeɣi va yi la, dzɔdzɔmeŋutinunyalawo metsɔa ɖeke le nu sia si dzɔna la me boo o, togbɔ be ele vevie na míafe lãmesẽ hã.
Mɔ ka nue lãmenugbagbevi siwo le dɔ dzi le míafe lãme fe kuku ɖea vi le?
Lãmenugbagbevi suesue siwo ŋku mate ŋu akpɔ o miliɔn tefe miliɔn geɖe ye le míafe lãme. Le ɖoɖoa nu la, ele be esiawo katã naku eye bubuwo naxɔ ɖe wo tefe. Lãmenugbagbevi siawo fe agbenɔfewo le vovovo; ɖewo ɖɔlina le kwasiɖa ʋɛ aɖewo megbe eye bubuwo nɔa anyi fe ʋɛ aɖewo hafi kuna. Wofe kuku kple wo ɖokui ɖɔliɖɔli zɔna ɖe ɖoɖo nyui aɖe ŋutɔ nu ale be wòagagblẽ naneke le mía ŋu o.
Ke nu kae ate ŋu agblẽ nu le mía ŋu?
Numekuku aɖewo ɖee fia be, ne ele be lãmenugbagbevi aɖe naku gake meku o la, ate ŋu ahe funukpefetetedɔ kple kansa avɛ. Azɔ hã, ne lãmenugbagbevi aɖe ku do ŋgɔ la, ate ŋu ahe lãmetutudɔ kple tsitsimedɔléle si gblẽa nu le ame fe susu ŋu avɛ. Nye numekukua fe akpa aɖee nye be madi ale si woada dɔ siawoe.
Vi kae nusɔsrɔ̃ tso ale si lãmenugbagbeviwo kuna ŋu ɖe na wò?
Le nyatefe me la, ewɔ nuku nam. Mekpɔe be ame aɖe si di be míanɔ lãmesẽ me kokokoe anya wɔ ɖoɖo nyui sia. Eya ta megabiaa ɖokuinye kokoko be, Nu ka tae amegbetɔwo kpea fu hekuna? Nyemekpɔ ŋuɖoɖoa o.
Gake èva ka ɖe edzi be ame aɖee wɔ ɖoɖo be lãmenugbagbeviwo nanɔ wo nɔewo ɖɔlim ya.
Ɛ̃. Ðoɖo bliboa gɔmesese mele bɔbɔe kura o, gake ale si lãmenu siawo wɔa dɔ le ɖoɖo nyui nu la ɖe nunya gã aɖe fia. Meka ɖe edzi be Mawu fe nunyae. Mezã nusuekpɔmɔ̃ be matsɔ ase ɖoɖo vovovo siwo nana lãmenugbagbevi siawo nɔa dɔ dzi la gɔme. Ðoɖo siawo dometɔ aɖewo tea ŋu ɖɔa nu ɖo le aɖabafofo ʋɛ aɖewo ko me ne ehiã. Lãmenugbagbevi siawo ŋutɔe ɖea esiwo gblẽ la ɖa. Wowɔ ɖoɖoa wòde ŋgɔ ale gbegbe be nu bliboa wɔ nuku ŋutɔ.
Esi míafe lãmenugbagbeviwo katã ɖɔa li wo nɔewo ɖe ɖoɖo nyui aɖe nu ta la, anya wɔ be míanɔ agbe tegbee
Nyabiase aɖewo nɔ asiwò ku ɖe nu si tae Mawu ɖe mɔ ɖe fukpekpe ŋu. Aleke nèwɔ kpɔ ŋuɖoɖoawo?
Le fe 1991 me la, atsu kple asi aɖe siwo nye Yehowa Ðasefowo va nye afe me, eye mebia be woaɖe nu si tae míekuna me nam. Wotsɔ ale si Biblia ɖo nya sia ŋui la fiam: “To ame ɖeka dzi nu vɔ̃ ge ɖe xexea me, eye to nu vɔ̃ me ku la va.” (Romatɔwo 5:12) Ne ɖe ame gbãtɔ ɖo to Mawu la, anye ne anɔ agbe tegbee. Enumake mede dzesii be esia wɔ ɖeka kple nu siwo ŋu meke ɖo le nye numekukuwo me. Eme va kɔ nam azɔ be Mawu mewɔ mí be míaku hafi o. Esi míafe lãmenugbagbeviwo katã ɖɔa li wo nɔewo ɖe ɖoɖo nyui aɖe nu ta la, anya wɔ be míanɔ agbe tegbee.
Nu kae na nèva ka ɖe edzi be Mawu fe Nyae Biblia la nye?
Meva srɔ̃ nu si Biblia gblɔ tso Mawu ŋu le Psalmo 139:16: ‘Esi menye ʋukɔe la, wò ŋkuwo kpɔm, eye woŋlɔ wo ɖe wò agbalẽ me.’ Esi menye lãmetsiŋutinunyala ta la, mesrɔ̃a nu tso ale si míafe lãmenugbagbeviwo wɔa dɔe ŋu. Aleke ame si ŋlɔ Psalmowo wɔ nya esia? Zi ale si meyi Biblia sɔsrɔ̃ dzi la, zi nenemae meva ka ɖe edzi be Mawue na woŋlɔ Biblia.
Aleke wokpe ɖe ŋuwò nèva se Biblia fe nufiafiawo gɔmee?
Yehowa Ðasefo aɖe srɔ̃ Biblia kplim. Meva se nu si tae Mawu ɖe mɔ amegbetɔwo kpea fu ɖo la gɔme. Meva srɔ̃e, abe ale si Biblia ŋutɔ gblɔe ene, be Mawu do ŋugbe be ‘yeami ku saɖagatsi tegbee.’ (Yesaya 25:8) Ele bɔbɔe na mía Wɔla la be wòatrɔ asi le míafe ameti wɔnukua ŋu be wòayi edzi anɔ dɔ wɔm le ɖoɖo deblibo nu ale be míase vivi na agbe si nuwuwu manɔe na o.
Aleke nèzã Biblia me nunya si su asiwò la tsɔ kpe ɖe amewo ŋui?
Meva zu Yehowa Ðasefo le fe 1995 me, eye tso ɣemaɣi la, mefoa nu tso nu siwo mesrɔ̃ le Biblia me ŋu na amewo. Le kpɔɖeŋu me, nye dɔwɔhati aɖe fe dzi gbã vevie esime nɔviaŋutsu wu eɖokui. Sɔleme si wòdena fiaa nu be Mawu matsɔ ame siwo wu wo ɖokui la fe nu vɔ̃ ake wo gbeɖe o. Gake metsɔ ale si Biblia fo nu tso tsitretsitsi mɔkpɔkpɔa ŋu la fiae. (Yohanes 5:28, 29) Efe dzi dze eme ŋutɔ esi wòva kpɔe be Wɔla la tsɔa ɖe le eme na mí. Le nɔnɔme siawo tɔgbi me la, mekpɔnɛ be Biblia me nyawo gbɔgblɔ na amewo nana mekpɔa dzidzɔ wu nu si dzɔdzɔmeŋutinunya si menya ate ŋu awɔ nam!


text:
Kete—Fiawo Ƒe Avɔ
Kete—Fiawo Ƒe Avɔ
ETSO NYƆ! ŊLƆLA SI LE GHANA GBƆ
AVƆLƆ̃LA fe asi le yiyim le gbɔgbɔm kabakaba to avɔa dzi. Efe ŋku le avɔ lebee si le amadede dzeani me si le efe akɔme ŋu tututu esime wòle eɖokui ʋãm ɖe kekeawo kple atiawo fe gbeɖiɖi lédzinamea ŋu. Ka aɖewo to efe afɔbidɛwo me; si wòtsɔ hea afɔtɛmekawo—si nye ka siwo wotsi ɖe nusi nɔa dzi kple anyime yim henɔa avɔka siwo mlo legbe si me he meta 6 tso agbatia gbɔ la me kem ganɔa mɔ fiamee. * Ezã efe asibidɛwo tsɔ lɔ̃ sedaka lee dzeani aɖe to eme kabakaba tsɔ tso ga avɔka siwo mlo legbe si me ke ɖe te la me wòzu kalɔlɔ̃ si wòate wòazu avɔ.
Avɔ lebee si wokpɔna le eme fe kekeme katã koe nye sentimeta ewo. Gake amadede dzeani kple atsyã lédziname klẽna le eme. Asinudɔwɔla la va koa alɔgbɔnu kple dzidzeme ne ele efe aɖaŋudɔa kpɔm ɖa—si nye kete akuakua.
Blemasinudɔ Aɖee
Ƒe akpe geɖe nye esia la, asinudɔwɔla bibiwo lɔ̃a avɔ abe alesi wolɔ̃nɛ tso blema ke ene. Wokpɔa ka siwo wotre tso flax, ɖeti kple seda me tsɔ lɔ̃a avɔe ɣesiaɣi. Woɖea amadede veviwo tsoa atiwo fe kewo kple aŋgbawo me si kpena ɖe avɔlɔ̃lawo ŋu wote ŋu dea atsyã bɔbɔe aɖewo wofe dɔa me.
Avɔlɔ̃la siwo le Afrikatɔ tsatsalawo dome wɔ agbati sue siwo wote ŋu kɔna yia afisiafi. Esi woyɔnɛ be avɔ lebee lɔ̃ti ta la, avɔ lebee si wote ŋu lɔ̃na le edzi fe kekeme katã koe nye sentimeta 7.5 va ɖo 11.5. Wotɔa avɔ lebee siawo tsiãna ɖekae wòzua avɔ gã si wodana ɖe abɔ. Woblaa agbati kpokploe siawo ɖe agbatsɔlãwo dzi wohena toa dzogbe, tɔsisiwo, kple to kɔkɔwo dzi. Esi wokɔa agbatiawo toa asimɔwo dzi le blema ta la, amesiwo zãnɛ bunɛ dɔwɔnu vevi aɖee.
Alesi Avɔa Zazã Dzroa Amewoe
Ƒe alafa geɖe va yi la, Ɣetoɖofe Afrika fiawo ɖu anyigba si dzi tomenu xɔasiwo bɔ ɖo, si Europatɔ anyigbayeyedilawo yɔ be Gold Coast, la dzi. * Afisiae wokua sika gbogbo aɖe le na Asanti-fiawo kple wofe fiafomewo si na wozua hotɔwo. Wotsɔa sikanu xɔasiwo kple avɔ siwo wolɔ̃ etɔxɛe ɖoa atsyɔ̃e na fiagã siawo kple fia siwo le wo te tsɔ ɖea wofe hokpɔkpɔ, ŋusẽ, kple amegãnyenye fiana le wo teviwo ŋkume. Wova tsɔ ŋkɔ na avɔ tɔxɛ si fiawo tana be kete, ate ŋu anye ŋkɔ si hea susu yia elɔlɔ̃ si de kusilɔlɔ̃ ɖi ge dzi. Gbe bubu dola siwo le Gold Coast hã lɔ̃a avɔ, gake le Asanti-fiawo gome la, kete va zu dzesi tɔxɛ si tsi tre ɖi na amegãnyenye kple fianyenye.
Avɔlɔ̃la siwo le Gold Coast zãa ɖeti si wotre le wo gbɔ tsɔ lɔ̃a avɔe. Katetre si wode ama blɔ ye wozãna koŋ. Wolɔ̃ ka blɔ siawo ɖe avɔ si mefu tututu o me wòɖea fli kple nɔnɔme aɖewo fe atsyã ɖe avɔa me si amesiame te ŋu zãna.
Womeɖe mɔ le fiawo fe kete fe atsyã nyui lɔlɔ̃ ŋu na amesiame o. Woɖo fiawo fe avɔlɔ̃la bibiwo fe fufofo ɖi be woalɔ̃ avɔ xɔasi siawo. Wodzɔ avɔlɔlɔ̃ mɔnu sia ŋu vevie eye wokpɔ eta nyuie be wòanɔ ɣaɣla. Wode se na avɔlɔ̃la bubuwo katã be womekpɔ mɔ alɔ̃ atsyã si wolɔ̃na na fia kple efe fiasã me tɔwo ɖeɖe la o. Fia la dzraa avɔ alafa geɖe ɖo, ɖesiaɖe kple alesi wolɔ̃e kple efe atsyã tɔxɛ. Le kɔnu nu la, fia metaa avɔ ɖeka tɔgbe le dutofo ɣesiaɣi o.
Amadedewo Didi
Le fe alafa 16 lia me la, avɔ fomevi bubu te dodo le Gold Coast. Womelɔ̃ avɔ yeye siawo le Afrikatɔwo fe agbati dzi o ke boŋ anyigba didi aɖe dzie wowɔe le eye Europatɔ fudzimɔzɔla siwo nɔ nyiɖu, sika, kple kluviwo dim lae tsɔ wo vɛ. Ka siwo le amadede dzeani vovovo mee wotsɔ lɔ̃ dutavɔ siawoe. Etefe medidi o, dutavɔ siwo wolɔ̃ kple ka dzẽ, aŋutiɖiɖi, kple gbemu, va zu adzɔnu vevi aɖe le asitsatsa me. Ame ʋɛ aɖewo ko sie ga le be woate ŋu afle avɔ xɔasi siawo tso Europatɔ asitsalawo gbɔ. Asantitɔ kesinɔtɔ siwo kpɔa sika, nyiɖu, kple kluvi siwo wotsɔ dea tɔdziʋu siwo dze ɖe futa dzi la si koe nu le be woate ŋu aflee. Gake menye avɔae nye nusi dim Asanti-fiawo kple fia siwo le wo te la le o.
Ne avɔa nya ka avɔlɔ̃lawo si ko la, wotsɔa dzigbɔɖi tua ka dzeaniawo si biãa ŋu la le wo me eye wogblẽa avɔa fe akpa si kpɔtɔ la ɖi. Emegbe wogbugbɔ lɔ̃a ka xɔasi siawo le fiavɔlɔ̃lawo fe agbatiwo dzi. Esi wofe amadede vovovoawo nɔ agbɔ sɔm ɖe edzi la, nenema kee atsyã si asinudɔwɔlawo to vɛ hã nɔ ŋgɔ yimee, si ʋã wo woɖea wofe avɔlɔlɔ̃ fe ŋutete kple aɖaŋudɔwɔwɔ fiana wu tsã. Asanti-fiawo xɔ avɔlɔ̃la bibi bubuwo tso gbe bubu dolawo dome de dɔa wɔwɔ me si na be wova lɔ̃ kete tɔxɛ si tɔgbe aɖeke menɔ anyi o.
Nɔnɔme siwo ɖi tɔmelã, xevi, atikutsetse, aŋgba, ɣeɖoto, anyieʋɔ, kple dzɔdzɔmenu siwo nya kpɔna la va nye nusiwo wotana ɖe avɔawo me pɛpɛpɛ, siwo katã ŋu gɔmesese aɖe le. Avɔ siwo me wolɔ̃ ka si le abe sika ene ɖo la tsi tre ɖi na hokpɔkpɔ, gbemu tɔ hea susu yia nu yeye dzi, amadede yibɔ tɔ tsi tre ɖi na blanuiléle, dzẽ tɔ fia dziku, eye klosalo tɔ tsi tre ɖi na dzadzɛnyenye kple dzidzɔ.
Avɔlɔ̃lawo tsɔa dzigbɔɖi nɔa avɔ ɖeka lɔ̃m ɣleti geɖe dzitsitsi manɔmee, elabena wonya be dɔ nyui si yewoawɔ lae woatsɔ adzidze yewofe ŋutete kple aɖaŋudɔwɔwɔ tɔxɛ si le yewo si lae. Avɔ nyui sia fomevi flelawo mebɔ o, elabena ame ʋɛ aɖewo koe ate ŋu afle kete nyui xɔasi siawo.
Kete si Li Egbea
Esi ɣeyiɣiawo va le yiyim la, fia sesẽwo fe ŋusẽkpɔɖeamedzi va nɔ to yim. Megava hiã be woade vovototo avɔ si fiawo zãna kple esi dumevi dzrowo zãna dome o. Avɔ dzeani sia flelawo va dzi ɖe edzi esime wova te ezazã le wɔna siwo meku ɖe fianuwo ŋu o me. Esi wova lɔ̃a kete kabakaba be woakpɔ avɔ geɖe wu na amewo ta la, efe anidzedze, nyonyo, kple asixɔxɔ dzi va ɖe kpɔtɔ.
Egbea wolɔ̃a kete akpa gãtɔ kple ka siwo menye akuakuawo o eye wotsɔe tɔna akplowo, kɔmeblanu, alidziblanuwo, kukuwo kple nudodo bubuwo le agbɔsɔsɔ gã aɖe me. Avɔlɔ̃la ʋɛ aɖewo koe gawɔa kete lɔlɔ̃ mɔnu si wozãna le blema si bia kutrikuku kple ɣeyiɣi geɖe la ŋudɔ. Wobua kete akuaku xoxoa kesinɔnui fifia eye wònye domenyinu na dzidzimeviwo le fomea me. Nyatefee, kete nyuitɔ si ɖeke mesɔ kpli o si wolɔ̃ le agbati dzi siwo wobuna fiawo fe avɔe tsã la megale nenema egbea o.
[Etenuŋɔŋlɔwo]
^ mm. 3 Avɔka—katetre siwo me wohe va de agbatia me. Emelɔ̃ka—katetre siwo va tso ga avɔka siwo me wohe legbee la me.
^ mm. 9 Egbegbe Ghana.
[Nɔnɔmetata siwo le axa 16]
Agbati siwo dzi wolɔ̃a avɔ le la le kpokploe
[Nɔnɔmetata si le axa 17]
Avɔlɔ̃la zãa efe afɔwo tsɔ hea afɔtɛmeka alo kuɖɔwoe


text:
NYƆ! No. 3 2016 | Gbegbɔgblɔ Vovovowo Mexe Mɔ Na Mí O
Yehowa Ðasefowo ɖoe be yewoawɔ dɔ gã si nye gbegɔmeɖeɖedɔ.
NYATI SI LE AKPAA DZI
Kuxi Aɖe Si Nɔ Anyi Tso Blema Ke La Dzi Ðuɖu
Nu ka tae Yehowa Ðasefowo ɖea wofe agbalẽwo gɔme ɖe gbegbɔgblɔ gbogbowo me?
NYATI SI LE AKPAA DZI
Gbegbɔgblɔ Vovovowo Mexe Mɔ Na Mí O—Na Míakpɔ Ale Si Gbegɔmeɖeɖedɔa Yinae Ða
Gbegɔmeɖela aɖe gblɔ ale si wowɔa ɖoɖo ɖe wofe dɔa ŋui.
PORTRAITS FROM THE PAST
Ignaz Semmelweis
Ele be fome ɖe sia ɖe si li egbea nada akpe na ŋutsu sia. Nu ka tae?
HELP FOR THE FAMILY
Ale Si Miaɖo Dze Tso Kuxiwo Ŋu
Vovototo le ale si ŋutsuwo kple nyɔnuwo ɖoa dzee dome. Ne ède dzesi vovototoa la, akpe ɖe ŋuwò nàfo asa na nugɔmemasemase.
THE BIBLE'S VIEWPOINT
Xɔse
Biblia gblɔ be, ‘ne xɔse mele ame si o la, mate ŋu adze Mawu ŋu nyuie o.’ Nu ka koŋue nye xɔse? Aleke míawɔ xɔse nasu mía si?
Nuɖuɖu Siwo Nana Ame Dzea Dɔ Kple Nuɖuɖu Siwo Ðea Fu Na Ame—Vovototo Kae Le Wo Dome?
Ðe afɔku aɖe le eme ne míawo ŋutɔwo míedzudzɔ nanewo ɖuɖua?
WAS IT DESIGNED?
Anyidi Ƒe Kɔ
Aleke anyidi wɔna hafi kɔa agba siwo kpe wu efe ametia sãsãsã?
Internet Dzi Nu Bubuwo
‘Nya Nyui Na Dukɔ Sia Dukɔ Kple To Sia To Kple Gbegbɔgblɔ Sia Gbegbɔgblɔ’
Biblia me nyawo gɔme ɖeɖe si de pɛpɛpɛ le vevie hafi Biblia me nyatefea nate ŋu aɖo ame geɖe gbɔ. Aleke wole dɔ sia wɔmee? Kuxi kawoe gbegɔmeɖelawo le go domee?


text:
Fiawo kple dumevi siwo le Vakpo Domi sile North Dayi nutoamea tsɔ Geɖemania nyɔnudomenyotɔ aɖe si woɖe ŋkɔ nabe Josephine Anne Kellner ,tsɔ ɖo nutoame fe ŋgɔyiyi nyɔnufia gbãtɔe le azã tɔxɛe aɖe me. Woɖu azã sia abe akpedadzesi ene na Geɖemania nyɔnua ɖe wɔfe vevie si wole le nutoame fe agbalẽsrɔ̃nyawo gomea ta.
Nutoame ametsitsi wodometɔ ɖeka Afetɔ John Abioni kafu afenɔa ɖe efe wɔfe le nutoame fe agbalẽsrɔ̃nyawo fe afɔtsɔtsɔ ta. Eɖeme be yexɔ̃ aɖee kplɔ Geɖemania nyɔnu ma va duame le fe akpe eve kple wuiadẽa me hena ɖokuitsɔtsɔ sã vɔe nufiãfiã dɔwɔwɔ.
Ebe esi afenɔa dze dɔa gɔmea etefe medzidzi boo hafi woyi ɖa kplɔ edzilawo kple nɔvia ŋutsu ɖeka vɛ hena dɔa dziyiyi o.
Afetɔ Abioni de dzesie hã be dɔmenyotɔ siawo fe vava nabe nusɔsrɔ̃ kple nufiafiã fe dɔwɔnuwo womega nye kuxi le sukua me o. Ebe togbɔbe dziɖuɖu fe ŋdɔme nuɖuɖu nana sukuviwo fe ɖoɖoa meɖo yewogbɔ o hã dɔmenyo tɔmawo wɔ ɖoɖo ɖe sukuviawo fe nuɖuɖu ŋuti le Adomi Newtown gɔmedzesukua me.
Tɔgbui Dobo Atɔlia, amesi nye nutoame fia, efotsi abɔme na dɔmenyotɔmawo veviẽ, ebe wofe wɔnawo nabe tsitsiɖedzi geɖe va nutoame fe agbalẽsrɔ̃nyawo me.
Eyidzi heɖokpe dzi nawo be yewoa wɔ nusianu hena wofe dedienɔnɔ le afima.
Eŋlɔla: Shelter Gakpey/Voltaonlinegh.com


text:
Tso Aʋawɔnuwo Tutu Dzi Yi Agbe Ðeɖe Dzi
Agbemeŋutinya
Tso Aʋawɔnuwo Tutu Dzi Yi Agbe Ðeɖe Dzi
ABE ALESI ISIDOROS ISMAILIDIS GBLƆE ENE
Menɔ klodzi eye aɖatsi nɔ dodom le mo nam blobloblo. Medo gbe ɖa be: “O, Mawu, nye dzitsinya le gbɔgblɔm nam be nyemagate ŋu ayi edzi awɔ dɔ le aʋawɔnuwo wɔfe azɔ o. Medze agbagba vevie di dɔ bubu ʋuu wòglom. Matsɔ asiɖeɖe le dɔ ŋu gbalẽ si meŋlɔ ana etsɔ. Taflatse, Yehowa, mègana dɔ nawu mía vi eneawo o.” Aleke mewɔ ɖo nyametsotso sia gbɔ?
AGBENƆNƆ mesesẽ le Drama, dziehe Greece, afisi wodzim ɖo le fe 1932 me o, eye ŋutifafa nɔ anyi. Fofonye foa nu nam tso nusi wòdi be mava wɔ ŋu. Ede dzi fo nam be mayi United States aɖade suku. Esime woha Greece fiafiafia le Xexemeʋa II me megbe la, nya si Greecetɔwo lɔ̃a gbɔgblɔ enye be: “Miate ŋu afi míafe nunɔamesiwo, gake miate ŋu afi nusi le míafe susu me gbeɖe o.” Meɖoe kplikpaa be made sukukɔkɔ be nane si ame aɖeke mate ŋu afi akpɔ gbeɖe o nasu asinye.
Tso nye ɖevime ke la, menɔ sɔhɛwo fe fufofo si Greece Orthodɔks Sɔlemeha ɖo la dometɔ vovovo me. Wogblɔ na mí le afima be míafo asa na kɔmama vɔ̃ɖiwo. Meɖo ŋku fufofo ɖeka si dzi wotɔ asii tẽ—si nye Yehowa Ðasefowo—dzi, le esi wosusu be woawoe nye Kristo fe futɔ ta.
Esi mewu asinudɔsrɔ̃suku nu le fe 1953 me le Athens la, mezɔ mɔ yi Germany be makpɔ dɔ awɔ aganɔ suku dem le ɣeyiɣi ma ke me hã. Gake medze edzi nenema o, eyata meɖo ta dukɔ bubuwo me. Le Kwasiɖa ʋɛ aɖewo megbe la, ga va vɔ le ŋunye keŋkeŋ le Belgium melidzefe. Meɖo ŋku edzi be mezɔ yi sɔlemexɔ aɖe me va nɔ anyi nɔ avi fam sesĩe ale gbegbe be aɖatsi nɔ dodom le mo nam blobloblo ɖe anyigba le ŋkunyeme. Medo gbe ɖa be ne Mawu kpe ɖe ŋunye mete ŋu yi United States la, nyemati ŋutilãmenuwo yome o, ke boŋ suku koe made ahadze agbagba anye Kristotɔ nyui kple dumevi nyui. Mlɔeba meva ɖo afima le fe 1957 me.
Agbe Yeye le United States
Agbenɔnɔ le United States menɔ bɔbɔe na amesi ʋu yi afima eye ga mele esi o, eye mese gbea hã o. Mewɔa dɔ vovovo eve le zã me eye mesẽa ŋkume yia suku le ŋkeke me. Mede kɔledzi geɖe eye mexɔ dzeside si meyi ŋgɔ boo o. Emegbe meyi California Yunivɛsiti le Los Angeles eye mexɔ dzɔdzɔmenunya ŋuti dzeside ku ɖe dzɔdzɔmeŋusẽŋununya zazã ŋu. Nya siwo fofonye gblɔ nam ku ɖe sukudede ŋu ye nɔ ŋusẽ domem le fe sesẽ siawo me.
Ɣemaɣi lɔfo la, medo go Greece-nyɔnuvi dzetugbe aɖe si ŋkɔe nye Ekaterini, eye míeɖe mía nɔewo le fe 1964 me. Míedzi mía viŋutsuvi gbãtɔ le fe etɔ̃ megbe, eye le fe si mede ene o le ema yome la, míegadzi ŋutsuvi eve kple nyɔnuvi ɖeka. Le nyatefe me la, menɔ bɔbɔe be manɔ fome dzi kpɔm aganɔ nu srɔ̃m le yunivɛsiti o.
Menɔ dɔ wɔm na U.S. Yame Srafowo fe adzɔha si wɔa aʋawɔtuwo kple yameʋawɔnuwo le Sunnyvale, California. Mekpe asi ɖe yame kple dzinu dzi yiyi ɖoɖo ŋuti dɔwɔna vovovowo ŋu, hekpe ɖe Agena kple Apollo ɖoɖoawo ŋu. Mexɔ kafukafu dzesiwo gɔ̃ hã ɖe dɔ si mewɔ le Apollo 8 kple Apollo 11 dzinudzidededɔwo me ta. Ema megbe la, meyi sukua dzi eye meva fo ɖokuinye ɖe dɔ vovovo siwo ku ɖe asrafowo fe yameʋawɔtuwo ŋu wɔwɔ me vevie. Le afisia si meɖo fifia ta la, mebui be nusianu si medi su asinye azɔ—srɔ̃nyɔnu nyui, vi vavã ene, dɔwɔɖui nyui, kple afe nyui aɖe.
Hati si Ðo Tame Kplikpaa
Le fe 1967 fe gɔmedzedze la, medo go ŋutsu aɖe le dɔwɔfe si ŋkɔe nye Jim, amesi fe dɔme nyo eye wòbɔbɔ eɖokui ale gbegbe. Jim ɖoa nukomo ɣesiaɣi eye ne mekpee be wòava no kɔfi kplim le ɖiɖiɖemeɣi la, megbena o. Ewɔa mɔnukpɔkpɔ siawo ŋudɔ tsɔ foa nu nam tso Biblia me nyatakakawo ŋu. Jim gblɔ nam be yenɔ nu srɔ̃m kple Yehowa Ðasefowo.
Ewɔ nuku nam esi mese be Jim nɔ ha dem kple subɔsubɔha sia. Aleke wòdzɔe be ŋutsu nyui sia nava nye Kristo fe futɔwo fe kɔmama me nɔla? Ke hã nyemete ŋu tsi tre ɖe alesi Jim tsɔ ɖe le eme namee kple efe dɔmenyonyo la ŋu o. Edze abe gbesiagbe la, agbalẽ yeye aɖe nɔa esi nam be maxlẽ ene. Le kpɔɖeŋu me eva nye ɔfis gbeɖeka gblɔ be: “Isidoros, Gbetakpɔxɔ me nyati sia fo nu tso alesi woatu fomegbenɔnɔ ɖoe ŋu. Tsɔe yi afemee eye mia kple srɔ̃wò miaxlẽe.” Megblɔ nɛ be maxlẽ nyatia, gake emegbe esi meyi nugodo la, mevuvu magazinea kakɛkakɛ hetsɔe fu gbe ɖe gbelɔnu me.
Menɔa agbalẽ kple magazine ɖesiaɖe si Jim tsɔna nam la dome gblẽm, fe etɔ̃ sɔŋ. Esi nazãbubu le menye ɖe Yehowa Ðasefowo ŋu, gake medi hã be Jim nakpɔtɔ anye xɔ̃nye ta la, mebui be anyo be manɔ efe nyawo sem le ŋkume ko.
Gake le numedzodzro mawo me la, mekpɔe be nusiwo mexɔ se hewɔna dometɔ akpa gãtɔ menɔ te ɖe Biblia dzi o. Mede dzesii be Mawuɖekaetɔ̃, dzomavɔ, kple luʋɔmakumaku nufiafiawo menɔ te ɖe Ŋɔŋlɔawo dzi o. (Nyagblɔla 9:10; Xezekiel 18:4; Yohanes 20:17) Esi menye Greece Orthodɔks hamevi dadala ta la, nyemedi be malɔ̃ ɖe edzi gaglã be nyatefe tomee Jim nɔ o. Gake esi wònye Bibliae wòzãna ɣesiaɣi eye megblɔa eya ŋutɔ fe nukpɔsusu gbeɖe o ta la, meva de dzesii mlɔeba be gbedasi vevi aɖe nɔ ŋutsu sia si nam tso Biblia me.
Srɔ̃nye va kpɔe dze sii be nane nɔ dzɔdzɔm, eye wòbiam be ɖe mefo nu kple xɔ̃nye si nye Ðasefo la hã. Esi meɖo eŋu be ẽ la, egblɔ be: “Na míayi sɔleme bubu ɖesiaɖe ke menye Yehowa Ðasefowo o.” Gake etefe medidi o, mía kple srɔ̃nye kpakple mía viwo míedea Ðasefowo fe kpekpewo edziedzi.
Nyametsotso Sesẽ Aɖe
Esi mele Biblia srɔ̃m la, meva do go nyagblɔɖila Yesaya fe nya siawo be: “Woatsɔ wofe yiwo atu kodziwoe, eye woatsɔ wofe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.” (Yesaya 2:4) Mebia ɖokuinye be, ‘Aleke Mawu si lɔ̃ ŋutifafa fe subɔla akpɔ gome le aʋawɔtu gblẽnuwo toto vɛ kple wo wɔwɔ me?’ (Psalmo 46:10) Mexɔ ɣeyiɣi hafi metso nya me be ele be matrɔ nye dɔwɔɖuia o.
Enye nyatefe be tɔtrɔ sia wɔwɔ menɔ bɔbɔe o. Dɔwɔɖui si ŋu wodea bubui ye nɔ asinye. Ƒe geɖe fe dɔsesẽwɔwɔ, sukudede, kple nu geɖe tsɔtsɔ sa vɔe mee meto hafi ɖo afisia. Nɔnɔme sesẽ vovovowo mee meto ɖo afisia, fifia nyee nye sia dze ŋgɔ asiɖeɖe le nye dɔwɔɖuia ŋu. Gake lɔlɔ̃ deto si le asinye na Yehowa kple nye didi vevie be mawɔ efe lɔlɔ̃nu ɖu dzi mlɔeba.—Mateo 7:21.
Meɖoe be madi dɔ le adzɔha aɖe me le Seattle, Washington. Gake kasia manya la, dɔ si mewɔ ɖeka kple Yesaya 2:4 kuraa o la wɔmee maganɔ. Medze agbagba be mawɔ dɔ bubu aɖewo ko gake medze edzi o, eye nye dzitsinya ganɔ fu ɖem nam ake. Eva dze nam fã be nyemate ŋu anɔ dɔa wɔm eye dzitsinya nyui naganɔ asinye le ɣeyiɣi ma ke me o.—Petro I, 3:21.
Eme va kɔ na mí fã be ele be míawɔ tɔtrɔ vevi aɖewo. Mede ɣleti ade o míewɔ tɔtrɔ le míafe agbenɔnɔ me eye míeɖe míafe fomea fe gazazã dzi ɖo esi míezãna tsã fe afã. Emegbe míedzra afe xɔasi si nɔ mía si la hefle sue aɖe ɖe Denver, Colorado. Fifia mesu te aɖe afɔ mamlɛa—si nye asiɖeɖe le dɔa ŋu. Meŋlɔ nye asiɖeɖe le dɔ ŋu gbalẽa, eye mekɔ nu me na wo tso nye dzitsinya ŋu. Esi ɖeviawo mlɔ anyi le zã ma me megbe la, mía kple srɔ̃nye míedze klo do gbe ɖa na Yehowa, abe alesi wòdze le nyati sia fe gɔmedzedzea mee ene.
Megade ɣleti ɖeka o, míeʋu yi Denver, eye le kwasiɖa eve megbe le July 1975 me la, mía kple srɔ̃nye míexɔ nyɔnyrɔ. Ɣleti ade sɔŋ va yi gake nyemekpɔ dɔ aɖeke o, eye ga si míedzra ɖo la nɔ vɔvɔm vivivi. Kaka míage ɖe ɣleti adrelia me la, ga si susɔ ɖe gadzraɖofe na mí megade ga si míexena ɣleti sia ɣleti ɖe afea ta o. Mete dɔ ɖesiaɖe fomevi si ŋu make ɖo la didi be mawɔ, gake le ema megbe teti ko la, meke ɖe mɔ̃ɖaŋudɔ aɖe ŋu. Fetua anɔ abe ga si mexɔna tsã fe afã ko ene; ke hã elolo sasasã wu esi mebia Yehowa be wòanam. Aleke gbegbe dzi dzɔmee nye si be metsɔ gbɔgbɔmenuwo ɖo nɔfe gbãtɔ!—Mateo 6:33.
Mía Viwo Nyinyi Be Woalɔ̃ Yehowa
Fifia la, mía kple Ekaterini fe ŋku biã ɖe dɔ sesẽ si nye mía vi eneawo nyinyi ɖe mawumegɔmeɖosewo nu ŋu. Dzidzɔtɔe le Yehowa fe kpekpeɖeŋu me la, wo katã va zu Kristotɔ tsitsi, siwo tsɔ wofe agbe ɖo anyi koŋ ɖe dɔ vevi si nye Fiaɖufegbefãɖeɖedɔ wɔwɔ ŋu. Mía viŋutsu etɔ̃awo, Christos, Lakes, kple Gregory do le Subɔsubɔdɔ fe Hehenasuku eye woɖo wo ɖe tefe vovovowo fifia, wole hamewo srãm kpɔ hele ŋusẽ dom wo. Toula, si nye mía vinyɔnua, le lɔlɔ̃nu faa dɔ wɔm le Yehowa Ðasefowo fe dɔwɔfegã le New York. Ewɔ dɔ ɖe míafe dzi dzi esi míekpɔ be wo katã tsɔ dɔwɔɖui siwo dze abe wonyo ŋutɔ ene kple esiwo me woakpɔ ga geɖe le sa vɔe be yewoasubɔ Yehowa.
Ame geɖe bia be nuka gbɔe wòtso be míete ŋu nyi mía viwo dzidzedzekpɔkpɔtɔe alea. Ele eme be mɔnu gobi aɖeke meli na vinyinyi ya o, gake míedze agbagba vevie be míafã lɔlɔ̃ na Yehowa kple havi ɖe wofe dzi me. (Mose V, 6:6, 7; Mateo 22:37-39) Ðeviawo srɔ̃e be míate ŋu agblɔ na Yehowa be míelɔ̃e ko o, negbe ɖeko míafe nuwɔnawo ɖee fia nenema hafi.
Zi ɖeka le kwasiɖa me, le Memleɖagbewo koŋ la, fome bliboa kpɔa gome le gbeadzisubɔsubɔdɔa me. Míewɔa fome nusɔsrɔ̃ edziedzi le Dzoɖa fiẽsiwo le nuɖuɖu megbe, eye míewɔa Biblia-nusɔsrɔ̃ kple ɖeviawo dometɔ ɖesiaɖe ɖekaɖeka. Esime ɖeviawo metsi boo o la, míewɔa ɣeyiɣi kpuikpuiwo fe nusɔsrɔ̃ kpli wo dometɔ ɖesiaɖe ɖekaɖeka zi geɖe kwasiɖa ɖesiaɖe, eye esi wonɔ tsitsim wu la, míewɔa nusɔsrɔ̃a wòdidina vie zi ɖeka le kwasiɖaa me. Le nusɔsrɔ̃ siawo wɔwɔ me la, mía viawo lɔ̃na faa dzroa wofe kuxiwo me kpli mí.
Míekpɔ gome le modzakaɖeɖe tuameɖowo hã me ɖekae le fomea me. Míefoa fu ɖekae foa hafonuwo, eye ɖeviawo dometɔ ɖesiaɖe dina be yeafo ha si vivia enu vevie la. Le kwasiɖanuwuwu aɖewo la, míekpea fome bubuwo hena hadede tuameɖowo. Ƒome bliboa zɔa mɔ le mɔkeɣi aɖewo hã. Le mɔzɔzɔ mawo dometɔ ɖeka me la, míetsɔ kwasiɖa eve ɖi tsa le Colorado towo dzi eye míewɔ dɔ kple hame si le afima le gbeadzisubɔsubɔdɔa me. Mía viwo ɖo ŋku edzi dzidzɔtɔe be yewotsɔ yewo ɖokui nana faa wɔa dɔ le dɔwɔfe vovovo me le nutome gã takpekpewo me, eye yewokpea asi ɖe Fiaɖufe Akpata tutu dɔwo ŋu le tefetefewo. Azɔ esi míekplɔ ɖeviawo yi Greece be woasrã wofe fometɔwo kpɔ la, wokpɔ Ðasefo nutefewɔla geɖe siwo nɔ gaxɔ me ɖe wofe xɔse ta. Esia wɔ dɔ ɖe wo dzi ale gbegbe eye woɖoe kplikpaa be yewoalé dzi ɖe fo ahanɔ nyatefea me maʋãmaʋãe.
Gake ɣeaɖewoɣi la, ɖeviawo dometɔ aɖewo wɔa vodada alo wɔa tiatia siwo mesɔ tututu o le xɔlɔ̃dzedze me. Le ɣebubuɣiwo la, míawo hã míewɔ nu ɖe wo ŋu nyuie o, le alesi míafe nya me sẽna akpa le nya aɖewo me ta. Gake esi míetrɔ ɖe ‘Yehowa fe nuxɔxlɔ̃’ si dze le Biblia me ŋu la, ekpe ɖe mía ŋu míeɖɔ nyawo ɖo wònyo na mí katã.—Efesotɔwo 6:4; Timoteo II, 3:16, 17.
Dzidzɔɣi Gãtɔ Kekeake le Nye Agbeme
Esi mía viawo ge ɖe ɣeyiɣiawo katã fe subɔsubɔdɔa me la, mía kple Ekaterini míete ŋugbledede le nusi míate ŋu awɔ atsɔ akeke akpa si míate ŋu awɔ le agbeɖeɖedɔa me ɖe edzi la ŋu vevie. Eyata le fe 1994 me la, mexɔ dzudzɔ le dɔme eye mí ame evea siaa medze gbesiagbe mɔɖeɖedɔa wɔwɔ gɔme. Míeɖea gbefã na sukuvi siwo le kɔledzi kple yunivɛsiti siwo le míafe nutoa me eye míewɔa Biblia-nusɔsrɔ̃ kple wo dometɔ aɖewo. Esi mete ŋu nyaa nusiwo me tom wole—elabena menɔ nɔnɔme si me wole me kpɔ fe ʋɛ aɖewo koe nye si va yi ta la—mekpɔ dzidzedze geɖe le kpekpeɖeŋu nana wo be woasrɔ̃ nu tso Yehowa ŋu me. Dzidzɔ ka gbegbee nye si be mesrɔ̃ nu kple sukuvi siwo tso Bolivia, Brazil, Chile, China, Egypt, Ethiopia, Mexico, Thailand, kple Turkey! Mekpɔ gome le telefon dzi ɖaseɖiɖi hã me, vevietɔ na amesiwo doa mía degbe.
Togbɔ be gbɔdzɔgbɔdzɔwo le ŋunye le alesi Greecegbe ma aɖe namee kple tsitsi ta hã la, medzea agbagba ɣesiaɣi be manɔ klalo akpe ɖe amewo ŋu eye be Yesaya fe gbɔgbɔ nanɔ asinye, amesi gblɔ be: “Nyee nye esi, dɔm!” (Yesaya 6:8) Edzɔ dzi nam be míekpe ɖe amesiwo wu ade ŋu be wotsɔ wofe agbe ɖe adzɔgbee na Yehowa. Le nyatefe me la, ɣeyiɣi sia koŋ mee míekpɔ dzidzɔ le wu ɖesiaɖe.
Ɣeaɖeɣi va yi la, nye agbe katã nɔ te ɖe aʋawɔnu vɔ̃ɖiwo tutu be woatsɔ awu hanyevi amegbetɔwoe dzi. Gake Yehowa to efe amenuveve me ʋu mɔ na mía kple nye fomea be míeva zu esubɔla ɖeadzɔgbewo eye be míatsɔ míafe agbe aɖo anyi na agbe mavɔ nɔnɔ le paradisonyigba dzi ŋuti nya gbɔgblɔ na amewo. Ne mede ŋugble le nyametsotso sesẽ si mewɔ ŋu la, meɖoa ŋku nya siwo le Maleaxi 3:10 dzi be: “[Midom] kpɔ abe nyemaʋu dzifo nu, eye nyemadudu yayra afo ɖe mia dzi wòagbɔ eme o hã?” Le nyatefe me la, ewɔe alea na mí—eye míafe dzi dze eme!
[Aɖaka/Nɔnɔmetata si le axa 27]
Lakes: Fofonye melɔ̃a alakpanuwɔlawo fe nya o. Edze agbagba vevie be yemanye alakpanuwɔla o, vevietɔ le kpɔɖeŋu nyuitɔ ɖoɖo na efe fomea me. Egblɔnɛ na mí zi geɖe be: “Ne ètsɔ wò agbe ɖe adzɔgbee na Yehowa la, efia nane. Ele be nàlɔ̃ faa be yeatsɔ nuwo asa vɔe na Yehowa. Kristotɔnyenye gɔme katãe nye ma.” Nya siawo tsi nye susu me eye wòkpe ɖe ŋunye mesrɔ̃ efe kpɔɖeŋu le nuwo tsɔtsɔ sa vɔ na Yehowa me.
[Aɖaka/Nɔnɔmetata si le axa 27]
Christos: Mekpɔ ŋudzedze ɖe dzinyelawo fe luʋɔ blibo fe ɖokuitsɔtsɔna Yehowa kple alesi wotsɔ moveviɖoɖo kpɔ wofe dzilanyenye fe agbanɔamedzia gbɔe ŋu ale gbegbe. Le míafe fomea me la, míewɔ nusianu ɖekae—tso míafe subɔsubɔ dzi va ɖo míafe mɔkekewo yiyi dzi. Togbɔ be nu geɖe nɔ anyi dzinyelawo ate ŋu awɔ hã la, wometi nu gãwo yome o eye wotsɔ subɔsubɔdɔa ɖo nɔfe gbãtɔ. Egbea menyae be ne metsɔ ɖokuinye katã de Yehowa fe subɔsubɔdɔa me la, dzi adzɔm ale gbegbe.
[Aɖaka/Nɔnɔmetata si le axa 28]
Gregory: Nusi fo dzinyelawo fe dzidefonamenya siwo wogblɔ nam be madzi nye subɔsubɔdɔa ɖe edzi tae nye wofe kpɔɖeŋu kple kpeɖodzi si fia be dzi le wo dzɔm le Yehowa fe subɔsubɔdɔa me eye esiae ʋãm be magbugbɔ ŋugble ade le nye nɔnɔmewo, nye dzimaɖitsitsiwo, kple subɔsubɔdɔa gɔmedzedze ŋuti tamebubuwo ŋu ahatsɔ ɖokuinye ade Yehowa fe dɔa me bliboe. Meda akpe na dzinyelawo le esi wokpe ɖe ŋunye be dzi le dzɔyem le esi metsɔ ɖokuinye katã de subɔsubɔdɔa me ta.
[Aɖaka/Nɔnɔmetata si le axa 28]
Toula: Dzinyelawo te gbe ɖe edzi ɣesiaɣi be nu vevitɔ kekeake si ate ŋu anɔ mía si enye fomedodo si anɔ mía kple Yehowa dome eye be nusi ko míate ŋu awɔ be dzidzɔ vavãtɔ nasu mía si enye be míawɔ míafe ŋutete katã le Yehowa fe subɔsubɔdɔa me. Wona Yehowa le na mí abe ame ŋutɔŋutɔ ene. Fofonye gblɔna na mí zi geɖe be dzidzɔ manyagblɔ aɖe nɔa ame me ne etsɔ dzitsinya dzadzɛ ɖamlɔ anyi le zã me eye wònya be yedze agbagba wɔ yefe ŋutete be dzi nadzɔ Yehowa.
[Nɔnɔmetata si le axa 25]
Esime menye asrafo le Greece, fe 1951
[Nɔnɔmetata si le axa 25]
Mía kple Ekaterini le fe 1966 me
[Nɔnɔmetata si le axa 26]
Nye fomea le fe 1996 me: (tso miame yi ɖusime, megbe) Gregory, Christos, Toula; (ŋgɔgbe) Lakes, Ekaterini, kple nye


text:
Na Yehowa Nafia Efe Mɔwo Wò
Na Yehowa Nafia Efe Mɔwo Wò
“Na manya wò mɔwo, eye madze si wò.”—MOSE II, 33:13.
1, 2. (a) Nukatae Mose yi ɖaxɔ na Hebri-vi aɖe esi wòkpɔe be Egiptetɔ aɖe nɔ ŋuta sẽm le eŋu? (b) Nukae hiã be Mose nasrɔ̃ be wòadze na Yehowa fe dɔ wɔwɔ?
WONYI Mose le Farao fe afeme eye wofia nunya si ŋu Egipte bubumewo dea asixɔxɔe ŋutɔ lae. Ke hã Mose nyae be menye Egiptetɔ yenye o. Edzilawo nye Hebritɔwo. Esi Mose xɔ fe 40 la, eyi ɖakpɔ nɔvia, siwo nye Israel-viwo ɖa. Esi Mose kpɔ Egiptetɔ aɖe wòsẽ ŋuta le Hebri-viawo dometɔ ɖeka ŋu la, mezi kpi kpɔe o. Ewu Egiptetɔ la. Mose de Yehowa fe amewo dzi eye wòsusui be Mawu nɔ ye zãm be yeaɖe ye nɔviwo. (Dɔwɔwɔwo 7:21-25; Hebritɔwo 11:24, 25) Esi nudzɔdzɔ sia ŋu nya ɖi wose la, Egipte fiafomea me ameŋkutawo bu Mose ame dzeaglãe, esia na wòle nɛ be wòasi ahakpɔ efe agbe ta. (Mose II, 2:11-15) Ne Mawu azã Mose la, ele be wòanya Yehowa fe mɔwo nyuie wu. Ðe Mose alɔ̃ faa woafia nuia?—Psalmo 25:9.
2 Le fe 40 siwo kplɔe ɖo me la, Mose zu amesi si le wo dedukɔ me henye alẽkplɔla. Le esi Mose nana nyaa nate ɖe edzi vevie kple susu be nɔvia Hebri-viwo mekpɔ ŋudzedze ɖe eŋu o ta tefe la, ebɔbɔ eɖokui xɔ nusi ŋu Mawu ɖe mɔ ɖo. Togbɔ be fe geɖe va yi eye Mose mekpɔ dzesi aɖeke be wotiae o hã la, eɖe mɔ Yehowa na hehee. Emegbe le Mawu fe gbɔgbɔ kɔkɔea fe ame ʋaʋã te, ke menye le ɖokuidodoɖedzi me o la, Mose ŋlɔ bena: “Mose fa wu amesiwo katã le anyigba dzi.” (Mose IV, 12:3) Yehowa zã Mose le mɔ siwo ɖe dzesi nu. Ne míawo hã míebɔbɔa mía ɖokui la, Yehowa ayra mí.—Zefanya 2:3.
Wode Dɔ aɖe Asi Nɛ
3, 4. (a) Dɔ kae Yehowa de Mose si? (b) Kpekpeɖeŋu kae wona Mose?
3 Gbeɖeka mawudɔla aɖe si nɔ Yehowa tefe la fo nu na Mose le Xoreb-to si le Sanai-fukpo afã dzi la gbɔ. Egblɔ na Mose be: “Mekpɔ alesi wole nye dukɔ tem ɖe anyi le Egipte keŋ, eye mese wofe ɣli, si wodo, be yewoavo atso yewo dzikpɔlawo si me la; ẽ, menya wofe fukpekpewo. Eye meɖi va, be maɖe wo le Egiptetɔwo si me, eye makplɔ wo atso anyigba sia dzi ayi ɖe anyigba, si nyo, eye wòlolo la dzi, anyigba, si dzi notsi kple anyitsi bɔ ɖo.” (Mose II, 3:2, 7, 8) Esia fia be dɔ aɖe le Mawu si na Mose, gake ele be wòawɔe le Yehowa fe mɔfiafia te.
4 Yehowa fe dɔlaa yi edzi gblɔ be: “Mele dɔwòm ɖe Farao gbɔ, be nakplɔ nye dukɔ Israel-viwo adzoe tso Egipte.” Mose menɔ didim be yeayi o. Ebui be yemedze o, eye ne anye eya ŋutɔ fe ŋusẽ mee wòayi le la ne medze o. Gake Yehowa na kakaɖedzi Mose bena: “Manɔ anyi kpli wò!” (Mose II, 3:10-12) Yehowa na ŋusẽ Mose be wòawɔ nukunuwo wòanye kpeɖodzi be Mawue dɔe vavã. Mose nɔvi Aron ayi kplii anye nyanuɖela nɛ. Yehowa afia nusi woagblɔ kple nusi woawɔ la wo. (Mose II, 4:1-17) Ðe Mose awɔ dɔ sia si wode esi la ade goe nutefewɔwɔtɔea?
5. Nukatae Israel-viwo fe nɔnɔme nye gbetɔame na Mose?
5 Le gɔmedzedzea me la, Israel-metsitsiwo xɔ Mose kple Aron dzi se. (Mose II, 4:29-31) Gake etefe medidi o, “Israel-viwo fe dɔnunɔlawo” bu fɔ Mose kple nɔvia be wona ‘yewoʋẽ’ ɖe Farao kple eŋumewo alo na yewofe nu gblẽ wo ŋu. (Mose II, 5:19-21; 6:9) Esime Israel-viwo ʋu le Egipte dzo yina la, wova kpɔ be Egiptetɔwo ti yewo yome gbɔna kple tasiaɖamwo eye wovɔ̃ ŋutɔ. Esi Ƒudzĩa xe ŋgɔ na wo eye aʋatasiaɖamwo hã xe megbe na wo ta la, Israel-viawo kpɔe be yewoble, eye wodo dziku ɖe Mose ŋu. Ne wòe ɖe anye ne aleke nàwɔ nui? Togbɔ be tɔdziʋu aɖeke menɔ Israel-viawo si o hã la, Mose wɔ ɖe Yehowa fe mɔfiafia dzi hegblɔ na dukɔa be woaho adzo. Emegbe Mawu ma Ƒudzĩa me eye fufuife dze, ale Israel-viwo zɔ to edzi to fu la me.—Mose II, 14:1-22.
Nya aɖe si Le Vevie Wu Ðeɖekpɔkpɔ
6. Nuka dzie Yehowa te gbe ɖo esime wònɔ dɔ dem asi na Mose?
6 Esi Yehowa nɔ dɔ dem asi na Mose la, ete gbe ɖe Efe ŋkɔ fe vevienyenye dzi. Bubudede ŋkɔ ma kple Amesi tɔ ŋkɔa ŋu le vevie ŋutɔ. Esi Mose bia Yehowa eŋkɔ la, egblɔ nɛ be: “Mava nye amesi mava nye.” Azɔ hã wobia tso Mose si be wòagblɔ na Israel-viwo be: “Yehowa, mia fofowo fe Mawu, Abraham fe Mawu, Isak fe Mawu kple Yakob fe Mawu la dɔm ɖe mia gbɔ.” Yehowa gblɔ kpee be: “Esia nye nye ŋkɔ tegbee, eye nye ŋkɔ sia dzidzimewo katã woayɔ.” (Mose II, 3:13-15, NW) Yehowa gakpɔtɔ nye ŋkɔ si Mawu fe subɔlawo nya nɛ le xexeame katã.—Yesaya 12:4, 5; 43:10-12.
7. Nukae Mawu bia tso Mose si be wòawɔ togbɔ be Farao do eɖokui ɖe dzi hã?
7 Esime Mose kple Aron do ɖe Farao ŋkume la, wogblɔ wofe gbedasia nɛ le Yehowa fe ŋkɔ me. Gake Farao gblɔ dadatɔe be: “Ameka nye Yehowa, ne maɖo to efe gbe aɖe asi le Israel-viwo ŋuti woayi? Nyemenya Yehowa la o, eye nyemaɖe asi le Israel ŋuti wòayi hã o!” (Mose II, 5:1, 2) Farao ɖee fia be yenye dzimesesẽtɔ kple ameblela, gake Yehowa de gbe asi na Mose edziedzi be woaɖagblɔ nɛ. (Mose II, 7:14-16, 20-23; 8:1, 2, 20) Mose kpɔe be Farao do dziku vevie. Ðe nu nyui aɖe ado tso dodo ɖe eŋkume ake mea? Israel-viwo di vevie be woaɖe yewo. Farao hã ɖoe kplikpaa be yemaɖe asi le wo ŋu o. Ne wòe nye Mose ɖe, nukae nàwɔ?
8. Viɖe kae do tso alesi Yehowa kpɔ Farao fe nya la gbɔe me, eye aleke wòle be nudzɔdzɔ mawo nakpɔ ŋusẽ ɖe mía dzii?
8 Mose gayi ɖagblɔ gbedasi bubu bena: ‘Ale Yehowa, Hebritɔwo fe Mawu la, gblɔ esi: Ðe asi le nye dukɔ la ŋuti, bena wòaɖasubɔm!’ Mawu gblɔ hã be: “Mate ŋu ado nye asi ɖa atsɔ dɔvɔ̃ agblẽ wò ŋutɔ kple wò dukɔ, ale be natsrɔ̃ le anyigba la dzi xoxoxo hafi; gake megblẽ wò ɖi vaseɖe fifi, bena maɖe nye ŋusẽ afia wò, eye woakafu nye ŋkɔ le anyigba blibo la katã dzi.” (Mose II, 9:13-16) Yehowa ɖoe be yeato fɔbuʋɔnu si yeadrɔ̃ Faroa me aɖe yefe ŋusẽ afia le mɔ aɖe nu si anye nuxlɔ̃ame na amesiwo katã atsi tre ɖe eyama ŋu. Satana Abosam, amesi Yesu Kristo yɔ emegbe be “xexeamefia,” hã anɔ amesiawo dome. (Yohanes 14:30; Romatɔwo 9:17-24) Abe alesi wogblɔe ɖi ene la, Yehowa fe ŋkɔ ɖi le xexeame katã. Efe dzigbɔgbɔ blewu na be Israel-viwo kple amedzro geɖe siwo kpe ɖe wo ŋu be yewoade ta agu nɛ la tsi agbe. (Mose II, 9:20, 21; 12:37, 38) Tso ɣemaɣi vaseɖe fifi la, gbefãɖeɖe Yehowa fe ŋkɔ ɖe vi na ame miliɔn bubu geɖe siwo lɔ̃ xɔ tadedeagu vavãtɔ de eme la.
Tenɔnɔ Ðe Amesiwo fe Nya Me Sẽ Nu
9. Aleke Mose ŋutɔ fe amewo ɖe bubumademade Yehowa ŋu fiae?
9 Hebritɔwo nya Mawu fe ŋkɔa. Mose zãna ŋkɔ ma ne ele nu fom na wo, gake menye ɣesiaɣie wodea bubu si sɔ Amesi tɔ ŋkɔa ŋu o. Esi Yehowa ɖe Israel-viawo nukutɔe tso Egipte megbe teti la, nukae dzɔ esime womekpɔ tsi nyui no kaba o? Woli liʋĩliʋĩ le Mose ŋu. Emegbe woto nyatofoe le wofe nuɖuɖu ŋu. Mose xlɔ̃ nu wo be menye ye kple Aron ko ŋue wonɔ liʋĩliʋĩ lĩm le o ke Yehowa hã ŋu lĩm wonɔ. (Mose II, 15:22-24; 16:2-12) Yehowa tsɔ Sea na Israel-viwo le Sinai-to gbɔ, eye wòna nu wɔnukuwo hã dzɔ le afima etefe mekɔ o. Gake tomaɖomaɖotɔe la, dukɔa wɔ sikanyivi hede ta agu nɛ gblɔ bena enye “ŋkekenyui na Yehowa!”—Mose II, 32:1-9.
10. Nukatae nusi Mose bia si woŋlɔ ɖe Mose II, 33:13 la nye nusi me wòle be Kristotɔ dzikpɔlawo natsɔ ɖe le vevie egbea?
10 Aleke Mose anɔ te ɖe dukɔ si ŋu Yehowa ŋutɔ gblɔ le be wonye kɔlialiatɔwo la nui? Mose ɖe kuku na Yehowa bena: “Ne ève nunye vavã la, ekema na manya wò mɔwo, eye madze si wò be, ève nunye.” (Mose II, 33:13) Yehowa Ðasefo siwo li egbea nye ameha siwo bɔbɔ wo ɖokui kura wu na Kristotɔ dzikpɔlawo. Ke hã woawo hã doa gbe ɖa nenema ke be: “Yehowa, ɖe wò mɔwo fiam, eye nafia wò tofewòm!” (Psalmo 25:4) Sidzedze Yehowa fe mɔwo kpena ɖe dzikpɔlawo ŋu be wokpɔa nuwo gbɔ le mɔ si wɔ ɖeka kple Mawu fe Nya nu eye wòsɔna ɖe efe amenyenye nu hã.
Nusi Yehowa Dina Tsoa Efe Amewo Si
11. Mɔfiame kawoe Yehowa na Mose, eye nukatae míetsɔ ɖe le wo me ɖo?
11 Wogblɔ nusi Yehowa di tso efe amewo si na wo kple nu le Sinai-to la gbɔ. Emegbe Mose xɔ kpe eve siwo dzi woŋlɔ Se Ewoawo ɖo. Esi Mose ɖi tso toa dzi gbɔna la, ekpɔ Israel-viwo wonɔ ta dem agu na nyiviwɔwɔe eye dzi kui wòtsɔ kpeawo xlã ɖe anyi wogbã. Yehowa gaŋlɔ Se Ewoawo na Mose, ɖe kpe siwo Mose ŋutɔ kpa la dzi. (Mose II, 32:19; 34:1) Tso esime wotsɔ se siawo na wo zi gbãtɔ ko la, wometrɔe o. Ele na Mose be wòawɔ nu wòasɔ ɖe wo nu. Mawu na Mose dze si amesi tɔgbe wònye la nyuie, eye wòto esia me na Mose nya alesi wòawɔ nu abe Yehowa tefenɔla ene. Kristotɔwo mele Mose fe Sea te o, gake gɔmeɖose vevi geɖewo le nya siwo Yehowa gblɔ na Mose me siwo metrɔ o eye wogakpɔtɔ nye nusiwo dzi wòle be Yehowa fe tadeagulawo katã nazɔ ɖo. (Romatɔwo 6:14; 13:8-10) Mina míadzro wo dometɔ ʋɛ aɖewo me.
12. Aleke wòle be Yehowa ɖeka ko subɔsubɔ le ɖokuitsɔtsɔna blibo me si wobia tso Israel-viwo si la nakpɔ ŋusẽ ɖe wo dzii?
12 Subɔ Yehowa ɖeka ko. Israel-dukɔa nɔ etefe esime Yehowa gblɔ be womegasubɔ nu bubu aɖeke kpe ɖe ye ŋu o. (Mose II, 20:2-5) Israel-viwo kpɔ kpeɖodzinu geɖe siwo fia be Yehowae nye Mawu vavãtɔ la. (Mose V, 4:33-35) Yehowa na wòdze fã be eɖanye nuka ke wɔmee dukɔ bubuwo le o, yemaɖe mɔ ɖe trɔ̃subɔsubɔ alo gbɔgbɔyɔyɔ fomevi aɖeke ŋu le yefe amewo dome o. Mele be wofe subɔsubɔ tsɔtsɔ na eyama nanye nuwɔna dzro aɖe ko o. Ele na wo katã be woalɔ̃ Yehowa kple wofe dzi blibo, wofe luʋɔ blibo, kple wofe ŋusẽ katã. (Mose V, 6:5, 6) Esia alɔ wofe nufofo, wofe agbenɔnɔ—le nyatefe me la, wofe agbemenuwɔnawo katã—ɖe eme. (Mose III, 20:27; 24:15, 16; 26:1) Yesu Kristo hã na eme kɔ fã be Yehowa di be míasubɔ ye ɖeka ko le ɖokuitsɔtsɔna blibo me.—Marko 12:28-30; Luka 4:8.
13. Nukatae se bla Israel-viwo be woaɖo to Mawu le nusianu me, eye nukae le be wòaʋã mí be míaɖo to eyama? (Nyagblɔla 12:13)
13 Toɖoɖo Yehowa fe sededewo. Ehiã be woaɖo ŋku edzi na Israel-viwo be esime woge ɖe nubabla me kple Yehowa la, woɖe adzɔgbe be yewoaɖo toe le nusianu me. Ablɔɖe geɖe nɔ wo dometɔ ɖesiaɖe si, gake le nusiwo ŋu Yehowa de se na wo le me la, ele na wo be woawɔ wo dzi pɛpɛpɛ. Ewɔwɔ nenema aɖo kpe edzi be wolɔ̃ Mawu eye wòaɖe vi na woa kple wo viwo elabena Yehowa fe nudidiwo katã li na wofe nyonyo.—Mose II, 19:5-8; Mose V, 5:24-30; 11:22, 23.
14. Aleke Mawu te gbe ɖe gbɔgbɔmenuwo tsɔtsɔ ɖo nɔfe gbãtɔ fe vevienyenye dzi na Israel-viwoe?
14 Tsɔ gbɔgbɔmenuwo ɖo nɔfe gbãtɔ. Mele be Israel-dukɔa nana wofe ŋutilãmenuhiahiãwo gbɔ kpɔkpɔ naxɔ wofe ɣeyiɣi ale gbegbe be womagakpɔ ɣeyiɣi boo aɖeke na gbɔgbɔmedɔwo wɔwɔ o. Mele be Israel-viwo fe agbenɔnɔ naku ɖe ŋutilãmenuwo ko yometiti ŋu o. Yehowa ɖo ŋkeke aɖe ɖi le kwasiɖa ɖesiaɖe me si wòbu ŋkeke kɔkɔe aɖee, eye wònye ɣeyiɣi si woazã ɖe Mawu vavã la fe tadedeagu nuwɔnawo ɖeɖeko ŋu. (Mose II, 35:1-3; Mose IV, 15:32-36) Wogaɖo ɣeyiɣi bubu ɖi na takpekpe kɔkɔe aɖewo koŋ wɔwɔ fe sia fe. (Mose III, 23:4-44) Esia ana mɔnukpɔkpɔ woamawo be woafo nu tso Yehowa fe nukudɔwo ŋu, woaɖo ŋku efe mɔwo dzi na wo, eye be woaɖe wofe ŋudzedzekpɔkpɔ afiae ɖe efe dɔmenyonyo ta. Ne dukɔa yi edzi le eɖem fia be yewotsɔ yewo ɖokui na Yehowa la, woatsi le mawuvɔvɔ̃ kple lɔlɔ̃ nɛ me eye wòakpe ɖe wo ŋu be woazɔ le efe mɔwo dzi. (Mose V, 10:12, 13) Gɔmeɖose nyui siwo le nufiame mawo me ɖea vi na Yehowa fe amewo egbea.—Hebritɔwo 10:24, 25.
Ŋudzedzekpɔkpɔ ɖe Yehowa fe Nɔnɔmewo Ŋu
15. (a) Nukatae ŋudzedzekpɔkpɔ ɖe Yehowa fe nɔnɔmewo ŋu ɖe vi na Mose? (b) Biabia kawoe ate ŋu akpe ɖe mía ŋu be míade ŋugble le Yehowa fe nɔnɔmeawo dometɔ ɖesiaɖe ŋu nyuie?
15 Ŋudzedzekpɔkpɔ ɖe Yehowa fe nɔnɔmewo ŋu akpe ɖe Mose ŋu le nuwɔwɔ kple ameawo me hã. Mose II, 34:5-7 gblɔ be Mawu va to Mose ŋkume yi heɖe gbe fã bena: “Yehowa, Yehowa, nublanuikpɔla kple amenuve Mawu, amesi gbɔa dzi blewu, eye efe amenuveve kple nutefewɔwɔ sɔ gbɔ, amesi dzra amenuveve ɖo na ame akpe nanewo, eye wòtsɔa vodada, dzidada, kple nuvɔ̃ kena; ke megbea tohehe o, boŋ etua fofowo fe vodada ŋuti fe na viwo kple wo viwo fe viwo, vaseɖe dzidzime etɔ̃lia kple enelia dzi.” Gbɔ dzi ɖi nàde ŋugble le nya mawo ŋu. Bia ɖokuiwò be: ‘Nukae nɔnɔmeawo dometɔ ɖesiaɖe fia? Aleke Yehowa ɖee fiae? Aleke Kristotɔ dzikpɔlawo awɔ aɖe nɔnɔme sia afiae? Aleke wòle be nɔnɔme ma nakpɔ ŋusẽ ɖe nusi mía dometɔ ɖesiaɖe wɔna dzii?’ Bu kpɔɖeŋu ʋɛ aɖewo ko ŋu kpɔ.
16. Aleke míate ŋu ana alesi míese Mawu fe nublanuikpɔkpɔ gɔme nade to ɖe edzii, eye nukatae esia wɔwɔ le vevie ɖo?
16 Yehowa nye “nublanuikpɔla kple amenuve Mawu.” Ne numekugbalẽ si nye Insight on the Scriptures le asiwò la, anyo be nàxlẽ nusi wògblɔ ku ɖe nya “Mercy” (nublanuikpɔkpɔ) ŋu. Alo zã Watch Tower Publications Index loo alo Watchtower Library (si le CD-ROM dzi) si wozãna le kɔmpiuta dzi * la atsɔ wɔ nya ma ŋuti numekukui. Zã nyadigbalẽ (concordance) nàtsɔ di ŋɔŋlɔ siwo fo nu tso nublanuikpɔkpɔ ŋu. Àkpɔe be tsɔ kpe ɖe tohehe dzi ɖeɖe kpɔtɔ na ame ɣeaɖewoɣi si wòfia ŋu la, nublanuikpɔkpɔ si Yehowa ɖena fiana lɔ dɔmetɔtrɔ veveseɖeamenutɔe hã ɖe eme. Eʋãa Mawu wòwɔa nu tsɔ naa gbɔdzɔe efe amewo. Efe kpeɖodzi ɖekae nye alesi Mawu nyi Israel-viwo le ŋutilã kple gbɔgbɔ me siaa esime wonɔ mɔ zɔm yina Ŋugbedodonyigbaa dzi. (Mose V, 1:30-33; 8:4) Ne wowɔ nuvɔ̃ la, Yehowa tsɔa vodadawo kena nublanuikpɔkpɔtɔe. Ekpɔ nublanui na esubɔla siwo nɔ anyi le blema. Ke aleke gbegbe wòle be esubɔla siwo li egbea naɖe dɔmetɔtrɔ afia wo nɔewo nenema kee enye si!—Mateo 9:13; 18:21-35.
17. Aleke Yehowa fe ameŋububu gɔmesese ate ŋu ado tadedeagu vavãtɔ ɖe ŋgɔe?
17 Ameŋububu nɔa Yehowa fe nublanuikpɔkpɔ me. Aleke nàɖe nya “ameŋububu” gɔmee? Tsɔ ema sɔ kple ŋɔŋlɔ siwo fo nu tso Yehowa ŋu be enye ameŋubula kpɔ. Biblia ɖee fia be Yehowa fe ameŋububu lɔ ɖetsɔtsɔ le eme lɔlɔ̃tɔe na esubɔlawo dometɔ siwo dzi nu mede o ɖe eme. (Mose II, 22:26, 27) Le dukɔ ɖesiaɖe me la, amedzrowo kple ame bubu aɖewo ate ŋu akpɔe be yewoxaxa. Esi Yehowa nɔ nu fiam efe amewo be woagakpɔ ame ŋkume o eye be woakpɔ nublanui na amesiwo dzi nu mede o la, eɖo ŋku edzi na wo be woawo hã wonye amedzrowo kpɔ—le Egipte. (Mose V, 24:17-22) Ke mí amesiwo nye Mawu fe amewo egbea ya ɖe? Míafe nuwɔwɔ ameŋububutɔe naa míewɔa ɖeka eye wòhea ame bubuwo vaa Yehowa fe tadedeagu mee.—Dɔwɔwɔwo 10:34, 35; Nyaɖeɖefia 7:9, 10.
18. Nukae míesrɔ̃ tso nusiwo Yehowa fia Israel-viwo be woatsri dukɔ bubu me tɔwo fe nuwɔnawo la me?
18 Gake mele be Israel-viwo natsi dzi ɖe ɖetsɔtsɔ le dukɔ bubu me tɔwo me dɔmenyotɔe ŋu wu lɔlɔ̃ na Yehowa kple efe agbenyuinɔnɔ dzidzenuwo o. Eyata wofia Israel-viwo be woaganɔ agbe abe dukɔ siwo fo xlã wo la ene o, eye woagatrɔ ɖe wofe subɔsubɔkɔnyinyiwo kple agbegbegblẽnɔnɔ nuwɔnawo hã ŋu o. (Mose II, 34:11-16; Mose V, 7:1-4) Ele na mí be míawɔ ɖe gɔmeɖose mawo hã dzi egbea. Ele be míanye ame kɔkɔewo abe alesi mía Mawu, Yehowa, le kɔkɔe ene.—Petro I, 1:15, 16.
19. Aleke Yehowa fe nukpɔsusu le nugbegblẽwɔwɔ ŋu gɔmesese ate ŋu akpɔ efe amewo tae?
19 Be Yehowa nana Mose nase Efe mɔwo gɔme nyuie la, ena wòdze fã be togbɔ be yemeda asi ɖe nuvɔ̃ dzi o hã la, yemedoa dziku kabakaba o. Enana ɣeyiɣi amewo be woasrɔ̃ nu tso efe nudidiwo ŋu ahawɔ ɖe wo dzi. Yehowa tsɔa nuvɔ̃ kena ne woɖe dzimetɔtrɔ fia, gake megbea tohehe si dze nana amesiwo wɔ nuvɔ̃ gãwo o. Exlɔ̃ nu Mose be Israel-viwo fe nuwɔnawo ate ŋu aɖe vi na dzidzime siwo mekpɔ dzɔ haɖe o loo alo agblẽ nu le wo ŋu. Yehowa fe mɔwo gɔmesese ate ŋu akpɔ Efe amewo ta be womabu fɔe ɖe nɔnɔme siwo woa ŋutɔwo he va wo ɖokui dzi ta alo abui be Mawu le blewu o.
20. Nukae ate ŋu akpe ɖe mía ŋu be míawɔ nusi sɔ ɖe mía haxɔsetɔwo kple amesiwo míedoa goe le míafe subɔsubɔdɔa me ŋu? (Psalmo 86:11)
20 Ne èdi be sidzedze si su ye si le Yehowa fe mɔwo ŋu nade to ɖe edzi la, ekema yi edzi nànɔ numekuku wɔm eye nàde ŋugble tso Biblia fe akpa si nàxlẽ ŋu. Dzro Yehowa fe nɔnɔme lédziname vovovoawo me beléletɔe. De ŋugble gbedodoɖatɔe le alesi nàsrɔ̃ Mawu kple alesi nàtrɔ wò agbenɔnɔ wòasɔ ɖe efe tameɖoɖo nu nyuie wu ŋu. Esia akpe ɖe ŋuwò be nàfo asa na mɔtetrewo, nàwɔ nu ɖe haxɔsetɔwo ŋu wòasɔ, eye be nàkpe ɖe ame bubuwo ŋu be woava nya mía Mawu si wɔa nu dzɔtsuwo la eye woalɔ̃e.
[Etenuŋɔŋlɔ]
^ mm. 16 Yehowa Ðasefowoe ta wo katã.
Nukae Nèsrɔ̃?
• Nukatae ɖokuibɔbɔ nye nusi le vevie na Mose, eye nukatae wòle vevie na míawo hã?
• Viɖe kae do tso Yehowa fe nya tsɔtsɔ yi na Farao edziedzi me?
• Gɔmeɖose ɖedzesi siwo Mose srɔ̃ si ŋu viɖe le na míawo hã dometɔ aɖewo ɖe?
• Aleke míawɔ ana Yehowa fe nɔnɔmewo gɔmesese nade to ɖe edzi?
[Biabiawo]
[Nɔnɔmetata si le axa 21]
Mose wɔ nutefe le Yehowa fe nya tsɔtsɔ yi na Farao me
[Nɔnɔmetata si le axa 23]
Yehowa ɖe efe nudidiwo fia Mose
[Nɔnɔmetata si le axa 24, 25]
De ŋugble le Yehowa fe nɔnɔmewo ŋu